EHEk bat egin du Kontseiluak eta Euskara Aurrera-k deitutako manifestazioekin | Gizartea | Berria\nEHEk euskararen alde deitutako protesta bat, artxiboko irudian Idoia Zabaleta / foku Tamaina handiagoan ikusi\n2022ko maiatzak 5 12:38\n«Badator Euskararen Udaberria». Hala nabarmendu du EHE Euskal Herrian Euskaraz-ek, datozen egunetan eta asteetan Euskal Herriaren luze-zabalean euskara bultzatzeko egingo diren egitasmoei erreferentzia eginez. Bi aipatu dituzte bereziki: larunbatean Euskalgintzaren Kontseiluak antolatuta Iruñean egingo duten manifestazioa eta maiatzaren 21erako Euskara Aurrera ekinbideak Donostiarako deitu duen mobilizazioa. EHEk haietan parte hartzera deitu ditu herritarrak: «Bi mobilizazio hauek aukera ezin hobea eskaintzen digute euskaltzaleoi kalera ateratzeko, euskaraz bizitzeko dugun nahia adierazteko eta Euskal Herri euskaldunera jauzi egiteko indarrak metatzeko».\nEgitasmo horiek eta herriz herri antolatzen ari diren euskararen aldeko besteko ekintzak «Euskararen Udaberriaren loretzat» dauzka EHEk: «Abian jartzen ari garen Euskararen Udaberriaren loreak dira. Estatuen inposizio linguizidaren neguari aurre egiten ari zaion udaberria. Zalantzarik gabe euskalduntzeari fruitu berriak ekarriko dizkion susperraldia da». Horretarako, ordea, ezinbestekoa iruditzen zaie euskaltzaleek kaleak hartzea: «Euskaltzaleok berriz ere aktibatu eta kalera atera behar dugu; gure eskubideen defentsan irmo azaldu eta Euskal Herri euskalduna erdietsi arte dugun konpromisoan berresteko unea da». Argi dituzte helburuak: «Hizkuntza politika berri, egoki eta burujabea» defendatzea, euskarak «lege babes egokia» edukitzea eta Euskal Herri osoan ofiziala izatea.\nDatorrenaz aritzearekin betera, atzera ere begiratu dute. Hitz gutxitan laburbildu dute orain artekoa: «Azken urteak zailak izan dira euskararentzat eta euskal hiztunontzat». Pandemiari egotzi diote zati bat: «Pandemiak gogor jo ditu euskara normalizatzeko kostata eraiki ditugun egitasmo eta egitura jada aurretik zaurgarriak zirenak». «Koiunturazko» gertakari horretatik harago, ordea, euskararen eta euskaldunen aurkako «zapalkuntza estrukturalaren adierazpenak» etengabeak izan direla irizten diote: «Izan epaitegien epaien bitartez, izan gobernuen erabaki edo debekuen bitartez, Frantziako eta Espainiako estatuen inposizio linguistikoak iraunkorki gu jotzen jarraitzen du».\nIruditzen zaie horrek guztiak argi uzten duela Euskal Herrian gaztelera eta frantsesa direla hizkuntza nagusiak, eta «inposizioaren» adibide zehatz batzuk zerrendatu dituzte: lan deialdi publikoetan euskara lanpostu guztietarako eskatzea debekatzea, hezkuntzan euskarazko murgiltze eredua orokortzeko borondaterik ez adieraztea, euskararen kaltetan ingelesa sustatzeko PAI eredua onartzea eta ikasleei azterketak euskaraz egitea debekatzea. «Bi estatu linguizidak ez daude prest onartzeko euskararen egoera normalizaturik, ezta euskaraz biziko den Euskal Herria ere. Euskaldunon aurkako ofentsibak ez du etenik, beraz».\nHori ikusita, mobilizazioetara jotzea beharrezkoa dela uste dute: «Azken hamarkadetan behin eta berriz egin bezala, orain ere gure eskubideen alde zutitu, kaleak hartu eta euskararen normalizazioaren aldeko lanari beste bultzada bat ematera goaz. Euskal Herriaren berreuskalduntzean fase berria irekitzera goaz».\n(EHE) Euskal Herrian Euskaraz


Osakidetzako garbikuntza azpikontratak borrokan - sindicato ESK sindikatua\nOsakidetzako garbiketa-zerbitzuko langileok 4 urte baino gehiago daramatzagu hitzarmenik gabe, eta enpresekin bilera ugari burutu arren, ia hasieran bezala gaude. Gure hitzarmenaren helburua Osakidetzako langileekiko gure lan baldintzak homologatzea da.\nHorixe izan da, hain zuzen ere, bere garaian hiru aldeok onartu genuen marko komuna: enpresak, langileok eta Osakidetza; eta horren arabera zuzendu gara urteetan zehar. Baina negoziazio-mahaiko 40 bilera baino gehiago burutu ondoren, argi geratu da: lankideok, Homologazioa kendu nahi digute.\nEz gara Homologaziotik haratago doazen gaiak aldarrikatzen ari, Ez. Besterik gabe, Homologazio-printzipioan oinarrituta Osakidetzako langileei aplikatzen zaizkien baldintza berberak aplikatzea aldarrikatzen ari gara: karrera profesionaleko deialdietarako sarbidea (besteak beste, aurten martxan jarriko dena), lanpostu hutsak betetzeko sistema zabalagoa eta bidezkoagoa, txanda-kontratuari lotutako erretiro partziala eskuratzea, Osakidetzako langileek dagoeneko onartuta dituzten baimen berriak, etab.\nBaina enpresek ez dute Hitzarmenaren egokitzapen txikiena ere egin nahi izan, eta malgutasunik gabe agertu dira. Mahaia blokeatuta dago; helarazi dizkiogun bilera eskaerei erantzun ez duen Osakidetzak babesten omen duen blokeoa. Guri dagozkigun lan-eskubideak lapurtzen ari zaizkigu!\nHala ere, Osakidetzako garbiketa zerbitzuko langileok ez dugu amore ematen. Gure hitzarmena hortzez eta haginez defendatuko dugu. Nazkatuta gaude bai enpresek bai Osakidetzak erakutsitako utzikeriaz. Nazkatuta gaude erakundeek hitz hutsalak eta zapladatxoak bizkarrean hartzeaz, gure lan-baldintza prekarioei buruz hitz egiten dugunean beste alde batera begiratzen duten bitartean.\nBaina garbiketa zerbitzuko langileok honaino iritsi garela diogu! Ekainean zehar Homologazioaren defentsa sutsua egiten jarraituko dugu. Ez gara geldituko dagokiguna lortu arte. Atera gaitezen mobilizazioetara argi eta garbi esatera Homologazioa ez dela ukitzen! Ziur gaude mobilizazioaren eta borrokaren bidez bakarrik lortuko dugula.\nESK, LAB, CCOO eta UGT-ek deitutako mobilizazioak\nEkainak 23 Txagorritxun (Gasteiz) 10:15 eta Aranzazun (Donostia) 10:30 konzentrazioak. Gauez Txagorritxun akanpada.\nEkainak 30ean Txagorritxun (10:15), Aranzazun (10:30) eta Zumarragan (13:45) konzentrazioak.


Ostiralean zabalduko dute Ahotsenean izena emateko epea — Gaztezulo\nOstiralean zabalduko dute Ahotsenean izena emateko epea\nOstiralean zabalduko dute Ahotsenean izena emateko epea Aurten kaleratutako euskarazko liburu edo diskoak aurkezteko aukera izango da Durangoko Azokan abenduaren 3tik 8ra. https://www.gaztezulo.eus/albisteak/ostiralean-zabalduko-dute-ahotsenean-izena-emateko-epea https://www.gaztezulo.eus/albisteak/ostiralean-zabalduko-dute-ahotsenean-izena-emateko-epea/@@download/image/HAN-by-Iban-Gorriti.jpg\nIrudiak: Iban Gorriti\nAurten kaleratutako euskarazko liburu edo diskoak aurkezteko aukera izango da Durangoko Azokan abenduaren 3tik 8ra.\nAhotsenean Durangoko Azokara begira daude dagoeneko. Abenduaren 3tik 8ra izango da azoka, eta aurten ere, 2021eko euskarazko sorkuntzari bere tartea egitea izango dute helburu, azken urte honetako liburu eta diskoak aurkezteko plaza bat izan dezaten sortzaileek.\nBertan parte hartzeko izen-emate epea ostiralean, hilak 8, irekiko dute goizeko 09:00etan. Horretarako, webgunean agertuko den formularioa bete beharko da. Eskaerak iritsi ahala beteko dira tokiak, beraz, azkar ibiltzea komeni da.\nEgitaraua osatzeko irizpideen artean honako hauek hartzen dituzte kontuan: 2021 urtean argitaratutako diskoa edo liburua izatea, eta euskarazkoa. Lurralde eta genero oreka ere aintzat hartuko dituzte.


Usurbilgo Udalak “Udalberri” aldizkariaren seigarren zenbakia kaleratu du | Usurbildarrak aurrera\n← Maiatzaren 8an Santixabeletako Jai Batzordearen bilera irekia Potxoenean\nMaiatzaren 8rako ‘Puntu beltzik ez!’ herri dinamikak bilera irekia antolatu du Potxoenean →\nUsurbilgo Udalak “Udalberri” aldizkariaren seigarren zenbakia kaleratu du\nUsurbilgo Udalak Udalberri Udal aldizkariaren 6. zenbakia kaleratu du. Zortzi orrialdeko aldizkaria da eta bertan, honako gai hauek irakurri daitezke:\nXabier Arregi Iparragirre, Usurbilgo alkatea: “Ainhoa eta Iñaki, etika eta politika”.\nIazko aurrekontua ia osorik bete da.\nHutsik dauden lokaletan jarduera berri bat abian jarri nahi dutenentzat, diru-laguntzak.\nKabiene erabiltzeko beka kaleratu du Udalak.\nGaraian garaikoa, ekologikoa eta bertakoa.\nUsurbil KM0 etiketa sortu nahi du Udalak.\nGipuzkoan birziklatzea beste inon baino garestiagoa da.\nGalizan, hondakinen bilketa erakusten.\nSantixabeletako egitaraua egiteko lehiaketa martxan dago.\nArtzeri omenaldia ekainaren 16an egingo zaio.\nUEMAko udalekuetara joateko izen-ematea, zabalik.\nAbizenal euskalduntzeko kanpaina.\nEmakumeak ahalduntzeko ikastaroak.\nUdal kirol-eskaintza, prest.\nUdalberriren lehen bost zenbakiak PDFan eskuratzeko:


Irekia Eusko Jaurlaritza - Gobierno Vasco :: Jokin Bildarratzek BC3 ikerketa zentroaren OTEA Behatokia aurkezteko Jardunaldian parte hartu du\nJokin Bildarratzek BC3 ikerketa zentroaren…\n\nBildarratz_BC3__2_.jpg Iturria: Irekia\n\nBildarratz_BC3__1_.jpg Iturria: Irekia\nBikaintasuneko ikerketaren alde Jaurlaritzak egiten duen apustua nabarmendu du Bildarratzek; “BC3 apustu horren adibide da”\nBC3, Hezkuntza Sailaren mendeko bikaintasuneko ikerketa zentroa, klima aldaketaren alorrean ari da lanean; 70 ikertzaile ditu egun BC3-k\nBC3-n garaturik, Trantsizio Energetikoaren eta Klima Ekintzaren Behatokiak (OTEA) datuak, analisia eta metodologia berriak eskaintzen ditu, trantsizio energetikoaren jarraipen zehatzagoa egiteko\nJokin Bildarratz Hezkuntza sailburuak Trantsizio Energetikoaren eta Klima Ekintzaren Behatokia (OTEA) aurkezteko Jardunaldiaren irekiera instituzionalean parte hartu du gaur goizean. BC3 - Basque Centre for Climate Change bikaintasuneko ikerketa-zentroak antolatutako jardunaldia modu telematikoan burutu da, gaur goizez.\nOTEA Behatokia BC3 ikerketa zentroaren ekimena da, eta tresna honen bidez, informazio fidagarria, eguneratua eta eskuratzen erraza eskaintzen dio gizarteari, trantsizio energetikoaren jarraipen zehatzagoa egiteko. BC3n garatutako metodologia eta ikerketa berriak garatzen ditu OTEAk, gizarteari informazioa ematen eta erabakiak hartzen laguntzeko. Gainera, trantsizio energetikoa gai teknologiko edo energetiko hutsa ez denez, OTEA ekonomia, gizarte eta ingurumen arloko ondorioez ere arduratzen da, trantsizio energetikoaren inguruko alderdi guztien ikuspegi zabala ematen duten hainbat adierazle barne hartzen dituelarik.\nJardunaldian, era berean, OTEA Urteko Txostena eta Behatokiak osatutako zenbait ikerketa ere aurkeztu dira. Horietan, 2020ko trantsizio energetikoaren mugarri nagusiak aztertzen dira, Covid-19ren eraginak erabat markatutako urte horri dagozkionak. Gainera, trantsizio energetikoak etorkizunean izango dituen erronkei eta aukerei buruzko eztabaida ere egin da.\nBikaintasuneko ikerketaren aldeko apustua\nJokin Bildarratz sailburuak, bere hitzetan, gaur aurkeztutako proiektuan BC3 ikerketa zentroko lan-taldeak egin duen lana eskertu nahi izan du "klima-aldaketaren esparruan bikaintasuneko ikerketari egindako ekarpen garrantzitsuagatik", bai eta lan horretan erakutsi duten konpromisoagatik eta eginahalagatik ere.\nBildarratzek gogorarazi duenez, klima-aldaketaren alorreko bikaintasuneko BC3 ikerketa-zentroa, Eusko Jaurlaritzak ikerkuntzaren alde egindako apustuaren adibide argia da, "Apustu horri esker, gure gizarteak ezagutza zientifiko zabalago eta hobearekin aurrera egiteko funtsezko erronkari hel diezaiokegu. BC3 Hezkuntza Sailaren apustu baliotsua da, gizartearen zerbitzura jartzen duguna. Gaur apustu horren emaitza ikus dezakegu ekitaldi honetara ekarri gaituen ekimenaren bidez, OTEAren bidez " azaldu du.\nAlde horretatik, eta zientziaren aldeko apustua Eusko Jaurlaritzaren ildo estrategikoetako bat dela erakusteko, Hezkuntza sailburuak zenbait datu eman ditu, hala nola, gaur egun 20.000 pertsona baino gehiago ari direla Euskadin ikerketa arloan lanean, edo gure ikertzaileen argitalpen zientifikoen kopurua nabarmen handitu dela. "Horregatik uste dugu aurrekontuetako ahaleginak nabarmena izaten jarraitu behar duela. Une honetan Jaurlaritzatik 1.474 milioi euro bideratzen ditugu I+Gra, aurreko urtearekin alderatuta % 4,4 gehiago; horrek esan nahi du Euskadi dela une honetan I+G jardueretan gehien inbertitu zuen erkidegoa, BPGari dagokionez, % 1,97raino iritsiz", zehaztu du.\nLehendakariak oraintsu aurkeztu berri duen Euskadi 2030 Zientzia, Teknologia eta Berrikuntza Plana ere hizpide izan du Bildarratzek. "Plan honen helburua da Euskadi berrikuntzan aurreratuen dauden Europako eskualdeen artean kokatzea, bizi-maila eta enpleguaren kalitate altuarekin. Horretarako, ikerketa, garapena eta berrikuntza bultzatzeko aurrekontuak urtero % 6 handitzen jarraituko dugu ".\nUPV/EHUk Leioan duen Zientzia Parkean kokatua, BC3 Hezkuntza Sailaren mendeko BERC izeneko (Basque Excellence Research Centre) bikaintasuneko bederatzi ikerketa-zentroetako bat da. Diziplina anitzeko ikuspegi batetik jardunez, BC3k klima-aldaketaren erronkei heltzen die, askotariko ezagutzak integratuz, natura-zientzietatik hasi eta ekonomiara arte. Funtsezkoa da diziplina aniztasun hori, klima-aldaketak edo trantsizio energetikoak behar dituzten konponbideen konplexutasuna dela eta.\nGaur egun, bikaintasuneko ikerketa-zentro horrek 77 langile ditu, horietatik 70 ikertzaileak. BC3ren ikerketa lanak Europako eta nazioarteko aitortza du, eta bertako ikertzaileen %30 talentua erakartzeko Ikerbasqueren programen bidez erakarritako nazioarteko ikertzaileak dira.\nBC3-k egiten duen ikerketa-lana fororik garrantzitsuenetan erabakiak hartzen eta ezagutza zabaltzen laguntzera bideratuta dago. Horretarako, bertako ikertzaileek estuki egiten dute lan eragile ekonomiko eta sozialekin, eta, batzuetan, ezagutza testuinguru bakoitzeko eragile garrantzitsuekin batera sortzen dute. Horregatik, zentroak Eusko Jaurlaritzarako eta beste erakunde batzuetarako politika publikoak aztertzen ditu, trantsizio ekologikoaren inguruko erabakietarako.\nBildarratz_BC3__2_.jpg 2 MB (jpg)\nBildarratz_BC3__1_.jpg 2 MB (jpg)\n150.000 euroko dirulaguntza BC3 - Basque Centre for Climate Change ikerketa zentroari, K.LAB laborategiaren bitartez teknologia tranferitzeko (Gobernu Bilera 2019-12-17)\nBC3: egoitza aldaketa etapa berrirako\nHezkuntza Sailak dirulaguntza bat eman dio Ikerbasqueri, Covid-19ren inguruko sei ikerketa-proiektu finantzatzeko\n42 milioi euro Oinarrizko eta Bikaintasuneko Ikerketa Zentroen finantziaziorako, 2018-2021 aldian (Gobernu Bilera 2017-09-12)


EBko Auzitegiak Espainia kondenatu du, kaudimengabezia dagoenean soldatapekoak babesten dituen zuzentaraua ez aplikatzeagatik. | Consumer\nEBko Auzitegiak Espainia kondenatu du, kaudimengabezia dagoenean soldatapekoak babesten dituen zuzentaraua ez aplikatzeagatik.\nArau horrek behartzen du langileei beren errenten ordainketa bermatuko dien erakundea ezartzera.\nEspainiak ez du bere ordenamendu juridikora aldatu enpresaburuak kaudimengabezia izanez gero soldatapeko langileak babesten dituen zuzentaraua. 2005eko urriaren 8a baino lehen egin behar zuen, eta horregatik Europar Batasuneko Justizia Auzitegiak (EB) kondenatu du Gobernua.\nEuropako Batzordeak gure herrialdea salatu zuen EBko Auzitegian, 2005eko abenduan hasi zen arau-haustebat bukatzean, aipatu zuzentaraua ez zuela aldatu edo, gutxienez, ez zuela horren berri eman, estatu kideen betebeharra den bezala.\nAtzo, Auzitegi Gorenak arrazoia eman zion Erkidegoko Gobernuari, prozesuko kostuak ordaintzera kondenatuz. Epaiak dio prozesu judizialean Espainiako agintariek onartu zutela ez zituztela egokitu araudiaren xedapenak beren legeriara. Gainera, egokitzapen osoa egiteko Espainiako ordenamenduan sartu behar diren aldaketen gutxieneko izaera azpimarratzen du.\nZuzentarau horren xedea da soldatapeko langileei ordaindu gabeko kredituak ordainduko zaizkiela bermatzea, enpresaburuak kaudimenik ez badu. Horretarako, enplegatuei beren errenten ordainketa bermatuko dien erakundea ezartzera behartzen ditu estatu kideak. Gainera, mugaz gaindiko enpresaburu baten kaudimengabezia-kasuetarako modalitateak finkatzen ditu.\nEBko herrialdeek, salbuespen gisa, langile kategoria jakin batzuen kredituak salbuetsi ditzakete arauaren aplikazio eremutik. Hala ere, ezin dituzte lanaldi partzialeko langabeak, iraupen mugatuko kontratua dutenak eta aldi baterako lan-harremana dutenak baztertu.\nBerme-erakundeek ziurtatu behar dute ordaindu gabeko kredituen ordainketa, kaudimengabezia gertatu aurreko aldiko ordainketari, kaleratze-aurreabisuari edo lan-harremanaren amaierari dagokiona, enpresaburuaren kaudimengabeziaren ondorioz. Gutxienez bi estatu kidetan aritzen bada, soldatapekoak lan egiten duen herrialdeari dagokio kredituen ordainketa.\nauzitegi langileak pago-eu soldatapekoak kaudimengabeziaren kasuan zuzentarau


Jasokundeko eta Sagarrondoko Andre Maria eliza - Wikipedia, entziklopedia askea.\neraikitako euskal ondare nabaria Hondarribian\nJasokundeko eta Sagarrondoko Andre Maria eliza Gipuzkoako Hondarribia udalerriko Alde Zaharreko Kale Nagusian dagoen eliza bat da. Hondarribiko gaztelua, Casadevante jauregia, Zuloaga jauregia eta Hondarribiko udaletxetik hurbil dago.\nHondarribiko elizarn irudia. Irudi gehiago\nIrekiera 1549 (egutegi gregorianoa)\nHondarribiko hiribildua leku estrategikoan zegoen, eta harresiz inguratua, eta segur aski, eliza ere edukiko zuen. 1474. urtean, eliza berria eraikitzen hasi ziren tenplu zaharra zegoen lekuan, eta 1549an bukatu zuten. Esteban Albizuri hargin maisuak gidatu zituen lanak 1531. urte arte (urte horretan hil zen). handik aurrera, haren seme Juan Perez Albizurik ardura hartu zuen.\nHiribilduko tokirik gorenean dago eliza, Kale Nagusia hasten den lekuan eta Karlos V.aren gazteluaren aurrean. Oinplano latindarra du, eta hiru habearte, hirurak ere desberdinak luze-zabalean, gurutzadura eta guzti. Elizaren barrualdeak honako neurriak ditu: 44 x 28 m. Habearteek gangak dituzte, era askotako gurutzadurekin. Arku batzuen nerbioek angelua sortzen dute, eta deigarria gertatzen da hori. Beheko koruaren ganga ere nabarmentzeko modukoa da, oso ederra: ganga izartua da, nerbio fin eta dotorez egina, eta landare eta animalia ugariren irudiek apaintzen dute. Koruari eusten dion arkuaren aurrealdea ere ez da nolanahikoa.\nEliza honek mota askotako euskarriak ditu, eta horrek berezi bihurtzen du. Koroari eusten dioten biak desberdinak dira (ez dituzte diametro eta oinplano berak). Hori hola izateak badu bere arrazoia: ebanjeliokoak sendoagoa izan beharra zuen, organoaren pisuari ere eutsi ziezaion.\nEbanjelioaren alde horretan, hain zuzen, kapera txiki bat dago, Guadalupeko Ama Birjinari eskainia (XVI. mendeko bigarren erdian egina da). Bataioko kapera 1577koa da, eta honako idazkun hau ikus daiteke: «Navegantes – Esta obra iso aser la Cofradia del Señor San Pedro siendo sabat de içaguirre su mayordomo mayor. Año 1577».. Erdiko absidean, hiru leiho ageri dira beheko aldean; puntu erdiko arkua dute, eta luzangak dira (saieterak modukoa dira). Goiko aldean beste hiru leiho daude; beirateak dituzte horiek, eta irudietan, Hondarribiko historia kontatzen da. Ebanjelioaren aldean, leihoak daramatza zati guztietan, era batekoak baino gehiagotakoak, gainera: okuluak, puntadunak eta abar. Epistolaren aldean, okulu bat du, eta berrikiago egindako beste leiho batzuk, eta beirateak ere bai\nSarbide bat baino gehiago ditu elizak. Iparraldekoa atari babestua da, arkupe baten modukoa; arku karpanela du, hiru arkiboltarekin, eta goiko aldean, arku konopiala, bolaz apaindua, eta bi alboetan pinakuluak dituela. Elizako sarbiderik zaharrena da. Beste sarbidea Kale Nagusian dago. Ateak puntu erdiko arkua du, eta Jasokundearen irudia ageri da tinpanoaren erdian.\n1764an dorre-kanpandorrea eraiki zuten, Francisco Ibero azpeitiar arkitektoak gidatuta. Beheko aldea, oinarria, karratua da; Hondarribiko armarria ageri du goian, eta haren gainean, balaustrada bat dauka. Oinarri horren gainean, berriz, kantoi ebakia dituen gorputza dauka, apaindura ugarirekin, eta, azkenik, goi-goian, kupula linternaduna, eta bola bat, burdin forjatuz eginiko gurutzearekin.\nSakristia eta haren ondoko bi gelak XVIII. mendearen hasieran eraiki zituzten. Garai bateko erretaula Iriartek egina zen, XVI. mendearen bukaeran. Hura kendu, eta beste bat jarri zuten, neoklasikoa, eta haren lekuan, berriz, egun dagoena, neogotikoa.\nBeirateak irudikatzen dute:\nLehenengoak, eskuin aldetik sartzean, 1620. urtean, Hondarribian batzartuta, Gipuzkoako Batzar Nagusiak Andre Maria Sortzez Garbiaren misterioa publikoki zein pribatuan defendatzeko egin zuten zin ematea.\nHurrengo leihatean, gurutzealdearen ondoan dagoen eskuineko habearteari dagokiona, Guadalupeko Andre Mariari hondarribiar setiatuek 1638ko uztailean egindako zin ematea ikus daiteke. Beirate honek 5.260 pezeta kostatu zuen, eta 1911ko urriaren 23an onartu zen.\nBitxia da beiratea egin zen garaian Parroko zen Auspicio Otaegi, estolarekin; Udaleko idazkaria zen Martin Etxeberria, aginte-makilarekin, eta arkitektoa zen Jose Angel Fernandez-Casadevante lantza bizkarrean duela agertzen direla.\nHurrengo beiratean, San Juan de Dios kongregazioak ordaindua, 1524. urtean gertatutako eszena bat ikus daiteke; horretan, san Juan de Dios, Hondarribiko setioaren defentsan zegoenean eta hornikuntza bila zaldiz atera zenean, zalditik erori zen, eta Andre Maria agertu zitzaion artzain-eme irudiz.\nEszena bera irudikatzen duen eskultura itsusi bat badago Hondarribiko sarreran, eta harrigarriagoa dena da, nahikoa frogatuta dagoela delako santu hori ez zela inoiz Hondarribian egon.\nBadira absidean beste sei leihate, garai batean itsutuak egon zirenak, eta, eraberrituta, hiruk beirateak dituzte, eta hona hemenbeirate hauek erakusten dutena:\nErdikoak\tHondarribiko armarria\nEzkerraldekoak\tMendekoa izan zen bi elizbarrutien armarriak\nEskuinaldekoan\tAustriarren armarria\nIparraldeko fatxadan bi leihate eraberritu ziren. Beirate batek Frantsizko Xabier Indietan bataiatzen irudikatzen du. Bigarrenak, Maria Teresa Espainiako infantaren ezkontza.\nJuan Zarautz Ganboak, Gipuzkoako Kapitain-Jeneralak, aldare-nagusiko aldeak Bidasoa ibaiaren alde handi bat gaztelutik ikustea oztopatzen zuela esanez, lanak geldiarazi zituen. Geroago, ordea, muga aldeko Kapitain-jeneral izendatu zutenean, onarpena eman zuen proiektuarekin jarraitzeko, eta hondarribiarrek, esker onez, kapera nagusiko arku eta paretetan, harri-landuzko Zarauzko eta Ganboako armarriak jarri zituzten. Halaber, Kapera nagusi edo presbiterioan hilobiratua izateko eskubidea eman zitzaion.\nSakristiak setioen garaitan gordeleku bezala erabiltzen zen lurpeko pasabide bat zuen.\nFatxadaren ekialdean badago gaztelura eramaten zuen galeria edo paso bat. Galeria horretara zein gangetara joateko, sakristiaren ondoan dagoen eskailera kiribil bat dago.\n1810. urtera arte, hilobiratzeak Eliza Nagusian egiten ziren. Hiru leku zeuden hilobiratzeko: Goiko «ziminterioa» (Bretxaren aldekoa) Beheko «ziminterioa» sakristiaren aldekoa, eta elizaren barruan. 1910-1914 aldian egin ziren obretan, oholtzaren zenbait taula altxatzean, gorpuzki piloa agertu zen, eta Domingotxoeneako hilerrira eraman ziren.\nHondarribiko Andre Maria Jasokundekoa. Historia, Arkitektura eta Artea. Juan San Martin, GFA.\nFuenterrabia notas historicas y curiosidades hasta 1969, Florentino Portu, V. liburukia\nMultimedia: Church of Santa María del Manzano, Hondarribia\nAzken aldaketa 22 ekaina 2021(e)an, 21:07(e)tan


EHGAM-DOK | 1976-2006 | dokumentazio gunea |: > Elkarrizketa: PEPE OCAÑA > BIZI ETA ONGI PASA\nPepe Ocañari elkarrizketa\nZ.A.-Euskal Herrian zenbat aldiz egon zara?\n-Azkeneko aldiz iaz etorri nintzen, Iruiñean poliziak atakatu zuenean han nengoen. Noski San Ferminetan izan zen baina ez zen gogoratzen. Lau bat urte etorri gabe eta gogo handiz etorri nintzen.\nZ.A.-Eta lagun asko al duzu hemen?\n-Bai, dexente, nik zenbait euskaldun progre ezagutzen dut, modernoak direnak, pintore eta horrelako jendea.\nZ.A.-Eta zer iruditzen zaizu gure herri hau?\n-Nirekin hemen, beti oso atsegina izan da jendea, oso ondo pasatu dut. Dena dela ikusten da herri izorratu bat dela, egur asko eman diote eta normala da horrela egotea. Homosesualei dagokienez nahiko zapuztua dago; neri adibidez, ez zaizkit batere gustatzen zer diren agertzeko hemendik Barcelonara joaten direnak. Hemen arazo politikoa oso bortitza denez, behar bada beste arazoak ez dira hain garrantzizkoak izango; baina garrantzia badute, bai eta ez, zeren roilo sesuala da azken finean inportanteena, neretzat bai behintzat. Bueno, inportanteena, gero roilo politikoan sartuko bazina... Zu egun guztian libertateaz mintzatzen arituko bazina eta gero pertsona bati bere roilo sesualean ez bazenio askatasunik utziko eta politiko bat homosesuala dela jakingo balute, seguro mundua eroriko litzaiokeela. Hor duzu PSOE eta Peces Barbaren kasua.\nZ.A.-Egia da, hemen kasu honetan aurkitzen direnak ez dira diren bezala agertzen, baina uste duzu arazo pertsonala dela ala gizarte osoarena?\n-Euskadin arazo hau beldurgarria da eta dudarik gabe haientzat okerrago, zeren neska!, horrela pasatzen dute. Dudarik gabe arazoa gizartearena da, eman diguten edukazio zikiratuarengatik da. "Ni Liberatua Nago"\nZ.A.- Jendeak zen penteatzen du zuetaz, homosesualetaz?\n-Jendeak uste du homosesuala taberna sofistikatuetako jendea dela eta moda eta horrelako gauzetan bakarrik pentsatzen dutela. Nik uste dut maitasuna gizon batekin egitea emakume batekin egitea bezala dela eta iruditzen zait homosesualetaz eta homosesual ez direnetaz ez dagoela hitzegiterik, baizik eta, maitasuna egin eta bizi nahi dutenetaz hitzegin behar dela, hau baita munduko gauzarik inportanteena.\nZ.A.-Zer iritzi duzu Homosesualen Askatasunaren aldeko Frenteetaz?\n-Ni asko izorratzen nau Askatasunaren aldeko Frente hauetako bat gizarteak onar dezan Gobernuak legeztatzeko eskatzeak. Baina bueno! Zer legeztatu behar da? Adi ezazu, zer gertatzen da; nik ez dut homosesual bezala legalizatu nahi, ni lurrean arrazoitzen duen bat bezala naiz, nik ez dut behar inork liberatzea, ni ez naiz Sección Femeninakoa.\nZ.A.-Baina talde horieteko jendearekin harramanak izango dituzu, ez?\n-Ez, begira, niri gustatzen zaizkidanak Colectivo GAYkoak dira, liberalak, anarkistak. Hauk dira liberatuen daudenak eta buruan roilo txar gutxien dituztenak. Zuk egiten duzu manifestapen bat eta travestiak ez daitezela sar esaten duzu. Adi ezazu neska, eta gero gainera zera esaten dizue: hauk sartuko balira imagina txarra emango luketeela. Jendea itxurarengatik zenbait kezkatzen den; zoratuak daude honekin.\nZ.A.-Zuk noiz eta non hautsi zenuen lehenagoko biziarekin?\n-Ni Andaluziatik irten nintzenean aldatu nintzen. Catalunia, Barcelonan liberatzen ez bazara lerdo bat zarelako da. Andaluzian eduki nituen arazoak; ni bezalako pertsona batek herri txiki batetan bizitzeak suposatzen dituenak izan nituen; orain oso popularra naizenez onartzen naute, baina eder hori! ikusiko genuke bestela izan balitz. Cataluinan berriz askatasun gehiago eduki nuen, ez catalanengandik, baizik hiri kosmopolita batean dena irekia dagoelako.\nZ.A.-Poliziarekin inoiz arazorik izan al duzu?\n-Nik? Jo, behin Barcelonan emakume zaharrez jantzita nindoan eta munizipalek lehenengo kalean izugarrizko egurra eman zidaten eta gero Komisarian jarraitu zuten eta gainera munizipalak! Nik gorrotoa diet, ezin ditut ikusi ere egin. Pistola bat edukiko banu..., sentitzen dut baina ez ditut aguantatzen. Espetxean sei egun pasa nuen, baina oso ongi egon nintzen; sartu nintzenean Joglars batekin topatu nuen eta ezin sinesturik geratu zen. Baina izugarria montatu zen, catalanek nerekin oso ongi montatu dute. jendea aulkietatik altxatu eta munizipalei denetatik bota zieten; hau beste kasutan ez da gertatzen. Helburua: Ongi Pasatzea\nZ.A.-Hain popularra izatera nola iritsi zara?\n-Gazte, nere graziarengatik. Ni beti katxondeoan nabil eta Jendeak farre egin behar du; hemen humorea galdua dago. Ni orain adibidez Santanderren egon naiz pelikula bat egiten eta hango jendea jainkoa baina serioagoa du. Egun batean tipo batek, "tío bueno" esan niolako izugarrizkoak eman zizkidan; marikoiak ez, marikoiak ez esaten hasi zen eta egurtu ninduen, ulertzen nauzu ez? Bukatu eta Donostiara etortzea erabaki nuen eta hemen ez dut inongo arazorik izan; jendea osa ongi portatu da nerekin, ez dakit herrikoia naizelako, nere sinpatiarengatik, denak osa atseginak izan dira. Herri honek tarteka disfrazatzen den jandea behar du; ni askotan disfrazatzen naiz ez baitzait beti berdin ibiltzea gustatzen bainan zera esan nuen: berdin ibil hadi, jendeari farre eginarazi eta bale.\nZ.A.-Jendeak farre gutxi egiten duela uste al duzu?\n-Hemen bai behintzat. Es ke normala da, zuk esango didazu; bihar kale horretan mutil bat hilko balute, jendea beldurturik legoke.\nZ.A.- Santanderren zer ppelikulatan egin duzu lana?\n-Pelikula, "Manderlein" titulatzen da eta gaia homosesualena da baina ez du erreibindikapen zehatzik planteiatzen; nik pintore baten papera errepresentatzen dut.\nZ. A.-Donostisko zinemaldian egon zara, zer esan dezakezu?\n-Ba, oso ongi pasatu dut. Paquita Rico fatxarekin sartu nintzen. Zinemaldiaren antolatzaile baten taberna batetan bilatu nuen. Ordu pare bat egon zen «El día de mi cumpleaños» eta horrelako abestiekin eta nik entzuten dudanean gaixotu egiten naiz, ulertzen didazu ez? Eta non etortzen zaidan esanez: "oi Jesús mi arma que yo no tengo acento andaluz, yo tengo acento inglés". Hau gehiegi izan zen, "lo que tú eres es una asquerosa, gorda, vaca, fascista, o sea que yo me voy de aquí, guapa, anda que te den por el culo a ti y al dueño de este bar" eta aldegin nuen.\nZ.A.-Baina zibemaldia berez zer iruditu zaizu?\n-Badakizu, jaialdi guztiak nahiko tristeak, izan ohi dira, dena diboz betea eta bakoitza bere numeroa egiten; eskerrak dibo trakets bat etorri zenik pixkabat zuzentzea, bestela... Pelikulei dagokionez, bi bakarrik ikusi ditut, bata Pierre Clementerena eta bestea "Mamá cumplé cien años" Saurarena. Honetan lana egiten duen pertsonai zentralari sari bat eman behar zitzaion, baina Saura espainol zineko mutiko polita... Niri gehien gustatzen zaizkidan direktore espainolak Berlanga eta Buñuel dira, behar bada gustatzen zaizkidan gaiak ikutzen dituztelako. Zinemeldiaren bukaerako jaialdia bai izan zela zozoa, han parte hartu zuten euskaldunek Sección Femeninanoak ziruditen, jende herrikoiagoa ekarri behar zuten.\nPintura da nere kezka\nZ.A.-Ikusten denez arazo kulturalak ere kezkatzen zaitu ez?\n-Noski, esango didazu maite horrek. Nere kezkarik handiena une honetan pintura da eta ez homosesualitatea; aspaldidanik neure burua onartu, nere bizia bizi eta oso ongi pasatzen dut, eta arazo honegatik kezkatzen direnak beren buruak diren bezala onartzen ez dituztelako da, besteen esanetara datozetako.\nZ.A.-Pintura gaur ez da oso herrikoia, beraz zuk nola planteiatzen duzu?\n-Nik badakit pintura burgesentzat bakarrik egina dagoela, hori garbi dut. Orain erakusketetarako montaje majoak egiten badituzu, herriko jendea ere joaten da eta hauek nahiz eta ez erosi, fenomeno kultural batetan sartzen dira. Noski, jendea moketadun sala batetan, jende serioa duela atean, etabarrekotan ez da sartzen. Nik egiten dudana oso sentziloa da: zaharrak, amabirjinak, herriko jendeak, ferien montajeak, festak, etab... Gauza bat esango dizut, ni ez naiz ezer konpontzera etorri mundura, bizitzera baizik eta oraingoz lortzen dut.\nZ.A.-Eta nola konpontzen zara ongi bizitzeko?\n-Begira, bizia disfrutatuz, batzuetan ez didate uzten, beste batzuetan egurtzen naute, baina tira aurrera, beti aurrera jarraitzea da inportanteena, ez?\nZ.A.-Esan duzu zuri etzaizula jendeak zuregatik esaten duenaren inportik, baina jendeak zer esaten du?\n-Begira, jendea normalean oso hipokrita da eta aurpegira ez dizue ezer esaten. Batzuetan pailaso deitzen didate, baina pailasoa alaia da ez, jendea dibertitzen du! Bueno, tarteka zertxobait inporta zait baina ez gehiegi, ez pentsa. Baina jendea oso..., ez dakit nola deitu. Behin batean Santanderren periodista batek neretzat pintatzea edo emakumez jaztea pose bat zen galdetu zidan, baina hemen zer gertatzen da, batzuentzat bizi guztia izan daiteke pose bat, ez? Nik pintatzen badut gustatzen zaidalako da, ez dakit.\nZ.A.-Zer planteiamendu daukazu pinturari dagokionez?\n-Beno, nik uste dut pinturak pintoreak sentitzen duena agertu behar duela. Nik uste dut pintorea, poeta bezala. ez dela es eskubikoa, ez ezkerrekoa, ez goikoa, ez behekoa, bera da eta bere lana herriari zuzendua egon behar dela, baina zer gertatzen da? Jendeak ez duela ulertzen, zuk marrazki bat erregalatzen duzu hortik eta hautsi egiten dute, honen errua noski edukazioak dauka. Egoera hau gainditzeko uste duk beharrezkoa dela herrietan muralak, etab. margotzea, baina guk lan horretatik jan behar dugunez, kuadroak ere egin behar ditugu, baina kuadro txikiak egin daitezke eta merkeago saldu. Neri gustatuko litzaidake Euskadiko herri txiki batetan nere mural bat margotzea.\nZ.A.-Zer jende tipo da zure obren erakusketetara joaten dena?\n-Jende altua, bajua, sukaldariak, langileak, denetarik. Inaugurazioetarako musika banda bat jartzen dut, jendea bere atzetik dantzaka eta abestika biltzen da, gazpatxo hartzen dugu,..oso ongi pasatzen dugu.\nZ.A.-Nola ikusten duzu homosesualen artean ematen hasi den desestaltzea?\n-Gai hau aldizkariak osoki manipulatzen dute, homosesualak modan baitaude. Batzuetan badirudi jendeak onartzen zaituela baina gezurra da, aurrean altzairuzko barrera bat bezala daukate. Neri gertatu zait, iagun batzuen etxera joan lanera eta gaua han pasa behar nuelako beren ohean etzan eta ez zaie batere gustatu, edo esan dizute nahiko ardoa edateko, baina botilak hutsik ikusi dituztenean... Uste dut gizarteak ez gaituela onartuko.\nZ.A.-Azken denboraldian taberna asko ireki da homosesualak elkartzeko, zer iruditzen zaizu zuri?\n-Neri taberna hauk ez zaizkit batere gustatzen, beldurgarriak iruditzen zaizkik, nik denak erreko nituzke. Bestetik taberna hauetan elkartzen dira marikoi fatxa guztiak eta hauk neretzat pozoina baino okerragoak dira, eskubiak ezkerrak baino gehiago atakatzen baitu. Nik ez dut komunistak esaten zeren Cuban adibidez nola gauden eh? Langileak komunismoarekin: hobeto egon behar badira, nahiago dut ni izorratzea, baina, ez dakit.\nZ.A.-Beraz komunistak ez zaizkizu gustatzen.\n-Ni ez naiz gobernu komunista batean bizi izan baina daudenetan gertatzen dena ikusirik uste dut faszisten dotrina berdintsua dutela.\nZ.A.-Ez. zaude ez eskubiarekin ez ezkerrarekin, beraz non kokatzen zara?\n-Ni bizitzarekin nago, jande herritarrarekin, marikoiekin, putekin, etabarrekin nago.\nZ.A.-Baina jende hori ez da eskubitarra.\n-Noski ezetz, ezkertiarrak dira baina ez komunistak, neri ezker ezkerra gustatzen zait, ezker indartsua baina neretzat hauk anarkistak dira, kontuz, nik ez daukat inongo harnetik.\nZ.A.-Eta zergatik identifikatzen zara anarkistekin?\n-Nere bizitzako moduarengatik izango da. Ez daukat ,inongo segurorik, nahiko libre bizi naiz, ez nago inongo lantokian sarturik. Uste dut hau mundu guztiak egin dezakeela.\nZ.A.-Beraz zer planteiamendu duzu zuk honetan?\n-Nik neure montajeak egin nahi ditut, gustatzen zaidan jendearen ondoan bizi eta gehiago ez.\n"Euskaldun bat eraman nahi nuke"\nZ.A.-Uste duzu neurriren batetan jendea homosesualitateari dagokionez eboluzionatzen doala?\n-Bai noski. Duela gutxi nere lagun bat, orain arte gizonezkoekin joaten zen -neska da- eta orain emakumeekin hasi da, eta esan zidanez lehenago baino gehiago gozatzen omen du; gainera emakumea askoz homosesualagoa da, baina gu baina okerrago dago, askoz erreprimituago. Niri adibidez ezkontza ez zait batere gustatzen, hori bai negatiboa iruditzen zaidala. Zuk uste al duzu pertsona bati bizi guztian maitatzea posible dela? Gainera hemen dauden mutil ederrekin, ai ama.\nZ.A.-Hemen esperientzirik eduki al duzu?\n-Bai, baina ez zitzaidan asko gustatu, erabat mozkortua nengoen eta ezer ez, gauza onik ez dut izan. Bikin enamoratu naiz, baina ezer ez, ez naute maite.\nZ.A.-Daramazun biziagatik, jende intelektual edo horrelakoekin harreman asko daukazu, eta langileekin zer?\n-Jende interesgarria alde guztietan dago, bakarrik, jende aberatsak edo progreak pose gehiago daukate. Langile eta besteen artean dagoen diferentzia hau da, langileek esan beharrekoa aurpegira esaten dizuela.\nZ.A.-Zer nahi zenuke Euskal Herritik?\n-Ai, zu! euskaldun bat eramatea gustatuko litzaidake, oso onak baitaude, baina ez daitezela hain matxo jarri, zeren barnean denori baidihoakigu roiloa, baina edukazioak burua asko erreprimitu diote. Hemengo homosesualak denbora pixka bat har dezatela eta libera daitezela, ez utzi Catalunara joaten, jope.


Y. Barcina: "ETBren LTD bidezko emisioa Nafarroan ilegala da" • ZUZEU\nY. Barcina: “ETBren LTD bidezko emisioa Nafarroan ilegala da”\nAzkenengo edo azken aurreko urratsa behar luke EiTBk Ezkabako eta Erreniegako hedapen zentroen eremuan dauden herrietara doan seinalea digilitalizatzeko erabakia. Nafarroako parlamentuak, mozio baten bidez, hala eskatu zion euskal telebista publikoari, herrialdean behingoz bere emisioa erregularizatzeko.\nBaina gutxiengoan gobernatzen duen Foru Gobernuari ez zaio batere gustatu, bistan denez, Parlamentuan eskatutakoa.\nYolanda Barcina: “EiTBren emisioa eta bere asmoak ilegalak dira”\nNafarroako eskuina, Barcina bozeramale, azkar asko altxa da erabakiaren aurka. Bi gutun bidali dizkiete, Gobernu delegaritzari eta Ministeritzari hurrenez hurren. “ETBren emisioa, eta Nafarroan egin nahi dutenak, ez du egungo legedia betetzen, ilegala da”, esan du presidenteak.\nUPNko buruaren arabera, diru publikoarekin finantzatutako kate bat, helburu politikoekin erabiltzea “onartezina eta ilegala” da. Halaxe esaten du hurrengo bideoan.\nZer herritan ikusiko litzateke lehenengo?\nEzkabako hedapen zentroa: Iruñea, Barañain, Zizur Nagusia, Berriozar, Burlata, Mutiloabeiti, Beriain, Atarrabia, Orkoien, Mutiloagoiti, Sarriguren, Uharte, Zizur Txikia, Noain, Arre, Ororbia, Olaz Txipia, Aratzuri Asterain\nErreniegako hedapen zentroa: Iruñea, Burlata, Antsoain, Atarrabia, Tafalla, Uharte, Erriberri, Noain, Gorraitz, Gares, Artika, Obanos, Miranda Arga, Mendigorria, Berbintzana, Cintruénigo, Milagro , Pitillas, Berriobeiti, Barasoian, Añorbe, Abartzuza, Garinoian, Berriogoiti, Faltzes, Ezkirotz, Olaz Txipia, Altzuza, Aitzoain, Badoztain, Puiu.\nEz legoke gaizki Jaumek Nafarroa nola ez zuen ulertzen oroitzea:\nGutun bat jaso dut Suediatik\nZer duzu buruan “Y. Barcina: “ETBren LTD bidezko emisioa Nafarroan ilegala da””-ri buruz\nMartin Kitto 2013-12-12 16:27\nNafarroaren hegoaldean COPE Rioja entzuten da. Hori ere ilegala da?


Nafar behoka - Wikipedia, entziklopedia askea.\n3Zaldia Euskal kulturan\nErakutsi/ezkutatu Begira azpiatal\nNafar zaldikoa, Amezkoaseko zaldia, Sakanako zaldikoa\nNafar behoka Euskal Herriko bertako zaldi arraza bat da. Bere tamaina zein beste hainbat ezaugarriengatik ponien sailkapen taldean sartzen da.\nAdituen ustez bere jatorri oso antzinekoa da, eta inguruko beste zenbait zaldi arrazekin konparatuz, pottoka, lautzako zaldia... nahiko ezberdina da.\nArrazaren banaketa eremua bereziki Nafarroa Garaiako ipar-ekialdean kokatzen da. Nafarroako Gobernuak Sabaitza izeneko atxaldean kontserbazioarako arraza honen samalda bat dauka.\nNafar behokak Ormaiztegiko azokan\nTamaina zein beste hainbat ezaugarriengatik nafar behoka ponien sailkapen taldean sartzen da.\nArraza desagertzeko zorian dago. Egungo populazioaren abere kopurua 350 baino ez zen 1999. urtean. 20 zaldi eta 330 behor. Datu hauek dira eta, Equus Survival Trust elkartean zaldi arrazen egoera sailkatzeko erabiltzen duen estimazioen arabera, nafar behoka desagertzeko arriskuan dago, arraza garbiko 300-500 behor artean besterik ez daudelako. Azken urtetan kopurua ez da emendatu gainera.\nNafar behokari buruzko bideoa\n(Gaztelaniaz) Arrazari buruzko web\n(Gaztelaniaz) Nafar behoka. ITG ganadero izeneko WEB\nMultimedia: Nafar behoka\nOrriaren azken aldaketa: 21 apirila 2022, 21:55.


Errenta Aitorpena euskaraz tramitatzeko deia | Noaua Kultur Elkartea\nHemen zaude: Hasiera » Ekonomia » Errenta Aitorpena euskaraz tramitatzeko deia\nBy\tnoaua\ton\t2018-04-09\tin\tEkonomia, Euskara, Jendartea\nOgasunarekin diru kontuak argitzeko garaia heldu den honetan, Errenta Aitorpena euskaraz tramitatzeko deia egin du Usurbil kide duen Udalerri Euskaldunen Mankomunitateak (UEMA), baita eskualdeko, Buruntzaldeko Udalek ere. Errenta Aitorpena bideratzeko epea zabalik dagoen honetan, kanpaina paralelo bat abiarazi dute herritarrak tramitazio hau euskaraz egitera animatzeko eta herritarrek administrazio publikoarekin dituzten harremanak euskalduntzeko. “Izan ere, errenta aitorpena euskaraz eginda, administrazioaren euskalduntzea ere bultzatzen da”, UEMA-tik nabarmentzen dutenez.\nEta ondorioz baita, euskararen normalizazioa sustatzen da. Halere, aipatu mankomunitatetik ohartarazten dutenez, “urratsa sendoa izan dadin, ordea, herritarren babesa eta parte-hartzea beharrezkoa da, eta hautu horretan eragin nahi du aurten ere kanpainak, euskarak dagokion lekua izan dezan administrazio publikoan ere”.\nUdalerri euskaldunen datuetan islatu nahi da, “udalerri euskaldunetan bizi garela” eta aipatu moduan, administrazioaren euskalduntze bidean eragiten jarraitu nahi da. Oraindik gehiengo zabal batek, errenta aitortzeko hizkuntza gisa gaztelania hautatzen du, UEMA-tik helarazi dizkiguten ondoko datuek argi adierazten dutenez.\nAndoain, Astigarraga, Hernani, Lasarte-Oria, Urnieta eta Usurbilgo udaletako euskara batzordeek ere errenta aitorpena euskaraz egitera animatzen dute. “Apirilaren 6tik aurrera autolikidazioa onartzerakoan, sakatu euskararen aukera”, deitzen diete herritarrei. Errenta Aitorpena euskaraz egiteak saria dakar Buruntzaldera. Gai honi lotuta, Buruntzaldeko Udalek argitaratuko duten albistea elkarbanatzen baduzue, opariak eskuratzeko aukera izango da. Informazio gehiago:


Nerbio-sistema zentral - Wikipedia, entziklopedia askea.\n(«Nerbio sistema zentral» orritik birbideratua)\nNerbio-sistema zentrala (NSZ) animalia zelulanitzetan gorputzaren atal guztien aktibitatea koordinatzen duen nerbio-sistemaren atala da. Ornodunetan meningeetan sartuta dago eta entzefaloak eta bizkarrezur-muinak osatzen dute. Entzafaloa buru-hezurrak babestuta dagoen bitartean, bizkarrezur-muina bizkarrezurrak babesten du.\n2. Nerbio-sistema zentrala\n(entzefaloa eta bizkarrezur muina)\n3. Bizkarrezur-muina Irudi gehiago\nOrgano hauek aurkitzen diren barrunbeak likido zefalorrakideo izeneko likido koloregabe eta gardenez beteta daude. Likido honen funtzioak anitzak dira, esaterako, substantzia jakin batzuen elkartrukerako, hondakin produktu batzuen iraizketarako edo oreka ionikoa mantentzeko balio du.\nNerbio-sistema zentrala osatzen duten zelulek substantzia grisa (gorputz neuronalez osatua) eta substantzia zuria (dendrita eta axoiez osatua) eratzen dituzte.\nNSZ-aren funtzioa zentzu desberdinek jasotako sentipenak jaso, prozesatu eta erantzunak bidaltzea da. Gure gorputzean dagoen sistema garrantzitsuenetakoa dela esan daiteke.\nAzken aldaketa 31 maiatza 2020(e)an, 12:48(e)tan\nOrriaren azken aldaketa: 31 maiatza 2020, 12:48.


CECUk kontuz ibiltzeko eskatu du koloretako lentillak erostean | Consumer\nCECUk kontuz ibiltzeko eskatu du koloretako lentillak erostean\nZenbait egiaztapen egitea komeni da, osasunerako arriskuak saihesteko\narabera: Osteguna, 2006ko abenduaren 07a\nKoloretako lentillak, ukipen-lente kosmetikoak ere deitzen direnak, ezin dira edozein establezimendutan saldu, eta egiaztapen batzuk egin behar dira jarri aurretik, osasunerako arriskurik ez sortzeko. Horixe da Espainiako Kontsumitzaile eta Erabiltzaileen Konfederazioak (CECU) Gabonak iristean ematen duen aholkua.\nCECUk gogorarazi du nahitaezkoa dela lente horiek jendeari zuzenean saltzen zaizkion lekuetan beharrezko ekipamendua izatea produktua, hau da, optika bati dagokion materiala, banan-banan egokitzeko, eta profesional sanitario bat izatea, funtzio horietarako gaituta dagoela egiaztatzen duena.\n“Lente kosmetikoa osasunarekin parekatutako produktua da, eta banan-banako egokitzapena behar du, gure begiekin harreman zuzena izango baitu eta haien forma eta tamaina aldatu egingo baita”, azaldu du erakunde horrek.\nOptiko-Optometristen Elkargo Nazionalaren arabera, banakako egokitze horretan, osasun orokorra eta begikoa (alergiak, begi-arazoen historia, lesioak, kontsumitzen diren eta lentillen erabilera zaildu edo eragotz dezaketen sendagaiak), begiaren egoera (malkoaren kantitatea eta kalitatea, betazalen egoera eta kliskaren kalitatea, kornearen egoera) eta dilistaren neurria (kornearen egoera) ezagutu behar dira.\nProba horiek egin ondoren, beharrezkoa da produktua erabiltzen ikastea, lentea begiz aztertzea begian jarritakoan, haren portaera aztertzeko, eta erabilera pertsonalizatuko programa bat, lentillak erabil daitezkeen ordu-kopurua pixkanaka handitzeko.\nUrrats horiek guztiak egiten ez badira, adituek ohartarazten dute begi-kalte iraunkorrak eta, agian, itsutasuna edo begi-globoa galtzea gerta daitezkeela.\narriskuak koloreak lentillas-eu


Tutorial de Google Sites en PDF by Abrirllave 10139 views\nCómo evaluar sitios y recursos educ... by Contar con TIC 10595 views\nWikispaces erabiltzen iaksteko gida erraza\n1. WIKISPACES IRAKASKUNTZAN Gida erraza\n2. Zer da wiki bat?

Editatu dezakegun web orri bat

Erabilerraza oso

Ikaskuntza kolaboratiborako perfektua

\n3. Zergatik WIKISPACES ?

Gaur egun dagoen wiki errazena eta osatuena delako

Esperientzia edo ezagutza informatikorik ez da behar. Minutu gutxitan wikia ediatuta egon daiteke.

Funtzio berri asko eskeinzten ditu

Euskarazko bertsioa daukalako

Multimendia elementu ugari gehitu ahal zaizkio

\n4. Zergatik erabili wikiak hezkuntzan?

Ikasleen motibazioa hazten dutelako

Administrazteko erreza delako

Sormenean eta berrikuntzan laguntzen duelako

Ikasleen parteharztea hazten delako

Ikasle-irakasle-guraso arteko komunikazioan laguntzen duelako

Ikasteko eta irakasteko modu berri bat delako.

\n5. Nola erabili ikasgelan

Web sinpleak sortzeko.

Egunkari digitalak egiteko.

Ikasgelan eztabaidak lantzeko.

Irakasle arteko kolaboraziorako.

Eskoletako webak egiteko eta bertan era askotako dokumentuak igotzeko.

Ikasleentzat eginbeharrak publikatzeko.

Herrialde edo eskola desberdinetako ikasleen artean lan egiteko.

\n7. Wikiaren ezaugarriak

• User Account (erabiltzaile kontua): W ikispaceseko izena zure erabiltzaile izena izango da (username), pasahitz bat izan behar duzu

(password) eta helbide elektroniko bat (email address)

• Space (Espacio): Wikis en los que puedes colaborar, puedes crear

tantos como quieras con una única cuenta.

• Page (Página): cada espacio puede contener múltiples páginas.

\n8. Sortu zure wikia

Wikispacesekin irakaskunztarako dohaineko wikiak sortzeko aukera dago, Lehen Hezkuntza eta Derrigorrezko Bigarren Hezkuntzarako.

\n9. Wikiaren ezaugarriak

Wikispaces te permite que elegir que tu Wiki sea:

• Público : Cualquiera puede verlo y editarlo (con algunas limitaciones)

• Protegido: Cualquiera puede ver tu espacio pero solo sus miembros

pueden editarlo.

• Privado: Únicamente sus miembros pueden verlo y editarlo

\n10. Ezaugarri garranztitsuenak\n11. Wikia editatuz

Wikia editatu

editatu botoian egin klik

idatzi word edo beste dokumentu normal bat bezala

\n12. Egin linkak wikian

editatu botoian egin klik

Aukeratu link bihurtzea nahi duzun link edo esaldia

koadroan hautatu wikiko beste orri batera joatea edo interneteko betse helbide batetara.

eman ok

\n13. Linkak sortzeko leihoa\n14. Argazkiak igo

Editatu botoian egin klik

Zuhaitzean egin klik

Arakatun sakatu eta bilñatu artxiboa ordenagailuan

Upload-i eman

Ipini sagua argazkia kokatu nahi duzun tokian

Egin doble klik artxiboa sartzeko , aukeratu nahi duzuna eta bertan agertuko da.

\n15. “ Irudia sartun” ikusiko dugun pantaila\n16. Multimedia elementuak sartuz

editatu botoian egin klik

Telebistaren ikonoan egin klik (wadget)

Sartu nahi duzun formato tipoa hautatu, bideoa, argazkia...

Batzuk predeterminatuat daude, youtube, flickr...

Bestela jarraitu pausuak, igo nahi duzuenaren embed helbidea lortu behar duzue.

Gorde sakatu

\n17. por zierto

aldaketak benetan ikusteko eman gorderi edo aurrikusiri nola geratuko den ikusteko

\n18.

Ea ba, praktikara!!!

Pulse para añadir un título


Online jokoa: UFO Online\nAlternative izenak: UFO Online\nUFO online - Free MMORPG multiplayer urrats moduan, armak eta armadurak aukeraketa handi bat eta pertsonaia garapen sistema jatorrizko borroka jokoa online. UFO Online jokoa hasten Erregistratu berezia bezero bat deskargatu.\nUFO online - Free MMORPG multiplayer urrats moduan, armak eta armadurak aukeraketa handi bat eta pertsonaia garapen sistema jatorrizko borroka jokoa online. UFO Online jokoa hasten Erregistratu berezia bezero bat deskargatu. Gehiago UFO Online Izen-ematea sarrera goitizena nahi den, pasahitza, eta e-mail helbideak kontu egiaztapena behar du. Era berean, termino eta baldintzak eta lizentzia hitzarmena onartu behar duzu. UFO Online erregistroa aurretik mundu arriskutsua eta bortitza ireki du bizirik irauteko, burdina bat erakusteko izango, taktikak eta beldurraren eza ezagutza. Play online jokoa UFO Online etsaiaren garaipena handia, zuk zeuk aukeratzen duzu irabazteko aukera bat da. UFO Online online Izan ere, hiria bakea, 41 dira, eta stock armadurak eta armak aukera lehen partida hasten da. Zure klasean handitzeko Behin zure pertsonaia, armak eta uniformeak zabalagoa, erosi, saldu edo trukatu eskuragarri izango duzu. Play UFO Online online joko - sniper, bateria bat, eta erasoa hegazkinaren, eta horietako bakoitzak bere armadura eta armak - hiru pertsonaia klase artean aukeratu ahal izango dute. World jokoa da sektore horietako bakoitzak bere koordenatuak banatzen da. Zelula batzuetan, eraikuntzaren sektoreko "Arena", "Denda", "biltegi", "Hospital" eta beste batzuk, hainbat zerbitzu eskaintzen duten bezalakoa da. Original joko UFO Online Online, Ziudadela, non borroka zona berde debekatuta dago, non zure pertsonaia ponpa dezakezu maila baxua munstroak eta non beste jokalari debekatuta dago beste bakoitza erasotzeko. Ere horia zona, edo "Purgatorio" non beste pertsonaia bat eraso dezakezu, baina lortzen zure hilketa lizentzia bat itzuli zuen. Zona gorrian, zigorrik gabe eraso. Sektore askok bizi hainbat monsters banatzen da. Monsters bi mota kontaktua eta urruneko, eta bakoitzak bere behar du "hurbilketa". Online jokoa UFO bataila Online ematen dizu zure txanda planifikatzeko denbora - 60 segundotan. Borroka gehiago ikusteko, asko aterpetxe bat erabili ahal izango duzu. Horietako munstroak hil ondoren zatiak, dendetan saldu ahal izango dira. Jokoan munizio mota desberdinen artean aukeratu ahal izango dituzu: Kinesticheskih Termikoaren Kimika Elektromagnetikoak eta hiru plano mota daude: vskidku erakunde Guztiak zelaia, jokalari aukeratu ahal izango duzu eta berarekin borrokatzeko, baldintza zenbaki bat eskuetan borroka, adibidez, oraindik izango da edo ez, eta dirua jarri ahal izango duzu aurre egiteko eta irabazteko. Etsaia pertsonaia irabaziak esperientzia, eta gero gaitasunak ikasten gastatu hil. Skill bakoitzak 10 garapen-maila (hasibe bost maila, eta maila profesionala bost). Maila bakoitzean behar da lehen eta bigarren mailako datuak dira, pertsonaia sortzeko garaian aukeratu eta bere genetika pertsonala araberakoa izango da. Bizkarrean estaltzeko borrokan zehar, klan bat sartu dezakezu edo zure taldea sortzeko. JolastekoUFO Online\nBideoak eta screenshots Partida UFO Online


Esther Ferrerek jasoko du 2022ko Urrezko Danborra\nBozeramaileen Batzordeak zuzenean izendatu du diziplinarteko artista, aho batez. Alkateak adierazi duenez, Ferrer "ibilbide luzeko artista da eta sari honekin kulturaren alde egiten duen apustu irmoa berresten du hiriak".\nEsther Ferrer artista donostiarrari eman diote 2022ko Donostiako Urrezko Danborra, Udalak jakinarazi duenez.\nFerrer ostiral honetan aukeratu dute Donostiako Udaleko Bozeramaileen Batzordean, aho batez, hau da, 27 zinegotzitik 18.\nEneko Goia alkateak adierazi duenez, Esther Ferrer "ibilbide luzeko artista da, eta arte garaikidean muga berriak finkatu ditu". Hala, "hiriak kulturaren alde egiten duen apustua nabarmena berretsiko dugu sari honen bitartez", esan du Goiak.\nDisziplina desberdinak landu ditu 1937an Donostian jaio eta egun Parisen bizi den artistak. Performance art izeneko jarduera artistikoan Europako artista onenetako bat da. 2008An Espainiako Arte Plastikoen Sari Nazionala jaso zuen eta 2014ean Arte Plastikoen Velazquez saria jaso zuen.


Badok | “‘Su hura’-ren antzeko energia du disko berriak, baina kantuak hobeak dira, nabarmen”\nEzin dena du izena uda hasieran Madeleine taldeak kaleratu zuen diskoak. Laukote donostiarraren ibilbideko laugarren lana da eta taldekideak —Gartxot Unsain, Iñaki Benito, Itzal Uranga eta Jagoba Salvador— beste zenbait proiektutan ere ibili diren edo dabiltzan musikariak ditugu. Hala nola: Bi Zaldi, Bananas, Yaw, Olatz Salvador, Grises… Edozeini jakinmina pizteko moduko ibilbide zabal eta oparoa, beraz. Agian ezingo diogu dena atera, baina saiatu gara Itzal Urangaren laguntzaz saiatu gara diskoari ahalik eta zuku gehien ateratzen.\nGartxot Unsain + Itzal Uranga + Iñaki Benito + Jagoba Salvador = Madeleine.\nEzin dena da diskoaren izena. Nondik datorren azaltzerik bai?\nBeti aritzen gara halako jokoen bila eta oraingoan ere hitz konbinazio horrek bi esanahi ditu. Lehena “ezin den hori” litzateke, gaitasun falta edo adieraziko lukeena, eta bestea “dena, guztia, ezin da”. Biak ere ezintasunarekin loturikoak. Gure hitzetan asko errepikatzen dena… Niri dagokidanez, asko kostatu zait disko hau landu eta amaitzea, nire espektatibei mugak jartzea, denera ezin iristea, ahal dudan hobekien egin dudala onartzea.\nLehenengo kantua, “Gure etxea”, taldekide ohia den Xabier Egibarri eginiko kantua da. Denbora dexente da taldea utzi zuela eta nolatan dator orain kantu hau?\nNaturala izan zen. Konfinamendu garaian, guztiok bezala, etxearen ideiaren inguruan hausnartzen aritu nintzen, nigandik abiatu eta talde ikuspegiraino. Argi daukagu Madeleineren ibilbidea laguntasun sendo batean oinarritzen dela, eta Xabiren kasuan ere, nahiz taldea aspaldi utzi, lehen diskoaren ondoren, beti izan dugu gertu, babes, etxe.\nUste dut belaunaldi oso batek egiten duen galdera bat dela: “Zer da ohiko bizi bat?”. Baita horri lotuta doazenak ere: “Ohiko bizi bat bizi nahi dut? Zein preziotan?”. Zuek ere hala ikusten duzue?\nBai, pandemia garaitik harago, gai honen inguruan askotan aritzen gara eta sufritzen dugu gure artean. Talde gisa hitz egin liteke, gure musika eta taldea beti aritu izan delako mainstream edo ohikoaren eta ezezagunaren edo ezohikoaren arteko muga lausoan. Norbanako gisa zer esanik ez, ohartzen gara zein zaila den ohiko “diru, ume, habi, opor” eskema zalantzan jartzen duenarentzat duintasunez eta lasai bizitzea. Dena eta denak aurka dituzunean. Nik lasaitu hori “eman nahi nizuke, baina… ez dakit”. Baina beti da norabide bakarrekoa elkarri lasaitzearena. Nik besteak bai, baina ni bide hau jarraitzera nork animatuko nau?\n“Nahieran” kantua dator ondoren, ukitu malenkoniatsua duen kantua. “Hemen gaude gauden artean”.\nPieza oso berezia da, bukle moduko batean sartzen zaituena hasieratik. Baina amaieran izugarri hazten da, eta zuzenekoetan gusturen jotzen dugunetako bat da. Hitzen aldetik, aipatzen duzun esaldi hori baino, uste dut gehiago ari dela gaur egungo gizarteari buruz, nola dena eskura eta nahi eran dugun. Eta dena azkar, berehala edukitzera ohitu garela… horrek dakarren guztiarekin. Eta, hain justu, horregatik da kantu lasai bat!\nLanerdiak “Ikusten nauzuenean” kantuarekin. Honetan eta “Gure etxea” kantuan Txinako bidaiak zuengan eragina izan duela sumatu dut. Hala dela uste duzue?\nPentsatzen dut erritmoengatik diozula! Bi horiek nik landu nituen, eta bistan da kantu mathrockeroak sortu nahi nituela… Ezberdin, baina gogoa nuen aurreko diskoko “Inongo garen”-en estiloko zerbait egitekoa. Erabat inpultsiboa, berezkoa da niretzat halako musika. Pentsatu gabe ateratzen zaizkit melodia alai eta dantzagarriak… Lan zailena gero dator, horri zentzu bat ematea, kar, kar\nLeloa iritsi denean gorputzeko ile guztiak puntan jarri zaizkit “Bestalde eza” kantuarekin! Kantu hau lokalean atera zenean seguru denak irribarre batekin joan zinetela etxera. Gogoratzen duzue momentua?\nEz pentsa, e! Gartxotek ekarri zuen ideia, bere faktoria amaigabetik, eta errezeloz begiratzen genion hasieran. Berak ere zalantzaz ekarri omen zuen, onartuko ez genuen beldur. Ezberdina egin zitzaigun ordu artekotik; izugarri melodikoa, hasi eta buka, eta oso biluzik zekarren. Baina zer indar zuen! Dena zeukan. Ereserki bat zen. Besteok apaindu besterik ez genuen egin behar izan! Jotzen dugun bakoitzean oilo ipurdia jartzen zait.\nSeigarrena, “Nola ekin”. Nola ekiten zaio laugarren disko bati? Ezaguna da lehenengoan loturarik ez dagoela, bigarrenean nolabaiteko ardura bat sentitzen dela lehenengoarekiko… Laugarrenean, zein sentimendu zenuten diskoarekin hasterako orduan?\nEz nuen hala ikusia! Kantu horrek momentu jakin bati buruz hitz egiten du, bikote harremanetan askotan errepikatzen dena. Minaren ondoren, goxatzeari, gerturatzeari nola ekin behar diogun planteatzen du. Baina bai, uler daiteke laugarren diskoaren aurrean nola ekin galdera bezala! Esandakoa, ni zalantzaz beterik nengoen, eta asko kostatu zait… Orain pozik esan dezaket laugarren honekin izugarri harro nagoela.\nBukatzeko, “Bihar”. Kantu goxoa, diskoaren amaiera melodia leunez baina hitz gaziz dator. Horren berandu al dator?\nHala da, bai! Gordeta genituen melodia eta ideiekin egindako collage ederra da. Kontzeptuz ez, existentziala da, baina guztiaren emaitza erabat intimoa geratu da, zuzenekoetan batez ere. Melodiaren gorazarre moduko bat egin nahi izan dugu.\nBejondeizuela, disko berezia benetan! Ibilbideari begira, Su hura diskoaren jarraipen bat bezala sumatu dut, hala al da?\nMila esker! Bai, berdin pentsatzen dut. Erraz koka litezke Su hura-n “Ikusten nauzuenean”, “Bestalde eza” eta baita “Ohiko bizi bat” ere. Nekez, ordea, “Nahieran” ala “Nola ekin” puskak… Ez nuke jakingo ondo esaten zer errepikatzen den eta zer ez, agian melodiak eta erritmoak… Antzeko energia eta sentipenak sortzen dituela uste dut. Hala ere, nabarmen, kanta hobeak direlakoan gaude.\nKantuen hitzak orokorrean ikuspegi oso pertsonaletik daude idatzita, baina bi ahots desberdinek abesten dituzte. Nola idazten dituzue hitz hauek?\nBai! Nork bereak! Nik sortzen ditudan kantetan melodiak eta hitzak nireak dira, eta Gartxotek egiten dituenetan, harenak. Hala ere beti jotzen dugu elkarrengana iritzi eske, batez ere nik, horretan maisu handia daukat ondoan.\nSoinu aldetik oso gauza berezia egiten duzuela iruditzen zait. Xehetasun asko nabaritzen da zuen kantuetan eta nik pertsonalki begiak ixten baditut kolorez beteriko jolas parke batean nagoela sentitzen dut. Soinu horiek lokaletik prestatuta eraman zenituzten ala Eñaut Gaztañagaren estudioan sortu dira? Eñautekin errepikatu duzue eta beraz pentsatzen dut gustura ibiltzen zaretela harekin estudioan.\nEderra jolas parkearena. Eskerrik asko! Estudioan elkarrekin lan egin aurretik asko miresten genuen Eñaut, eta baita berak gu ere (hala uste dugu…). Laguna genuen, eta konfiantza osoa. Estudioan ere goza zitekeela erakutsi zigun aurreko diskoarekin. Soinuari dagokionez, oro har berari uzten diogula esango nuke. Instrumentuak banaka pixkanaka probatzen goaz, gustuko tokira iritsi arte, eta handik aurrera Eñauten esku. Ez gara fetitxistak horrekin; ez diogu sekula esan izan, “hi, disko honek bezala nahi diagu guk ere!”. Detaileei dagokienez, estudioan oso gauza gutxi gehitu dugu momentuan. Sintetizadore dezente sartu ditu Eñautek, baina gehien bat gorputzari laguntzeko.\nBideoklipa ere prestatu duzue “Ohiko bizi bat” kantuarentzako. Zer moduzko experientzia?\nBideoklip bat egiterako garaian erabat aske uzten ditugu profesionalak. Guk kantua ematen diegu, letra, eta kitto. Uste dugu erabat askea izan behar duela hortik ateratzen denak. Gugandik apartekoa den interpretazio gisa ulertzen dugu… eta hala izan da oraingoan ere Liam eta Arrigurikoekin!\nZuzenekoei begira, pentsatzen dut diskoa aurkezteko asmoz zabiltzatela. Gogorra ari al da izaten?\nHala da, bai. Aurreko diskoa amaitzerako jadanik bagenituen kontzertu batzuk lotuta, manager batekin ari ginen, etabar. Ez ziren kontzertu asko, baina ondo aukeratuak ziren, eta ametsetako txoko askotan aritzeko aukera izan genuen. Oraingoan bestelakoa da egoera: aretoak pixkanaka irekitzen, kontzertuak guk bilatu behar, eta duintasunez aritzeko baldintzak nekez… gehituiozu horri, gure proposamen ezohikoa programatzeko beti izan dugun zailtasuna. Gogorra da diskoa atera eta zuzenean aurkezteko ia aukerarik ez izatea, baina pixkanaka egingo du diskoak bere bidea, eta guk ere bai.\nDisko kritika: ‘Azal bat, urdina’ (Bananas)\nETIKETAK:BananasBi ZaldiEñaut GaztañagaGartxot UnsainIñaki BenitoItzal UrangaJagoba SalvadorMadeleineYaw


Guillermo Rigondeaux - Wikipedia, entziklopedia askea.\nSantiago de Cuba, 1980ko irailaren 30a (39 urte)\nUrrezko domina olinpikoaboxing at the 2000 Summer Olympics – Bantamweight\nUrrezko domina olinpikoaboxing at the 2004 Summer Olympics – Bantamweight\nGuillermo Rigondeaux Ortiz (Santiago de Cuba, 1980ko irailaren 30a) kubatar boxeolari profesionala da. El Chacal ezizenaz ere ezagutzen da. Hainbat munduko txapelketa irabazi ditu "super gallo" kategorian, Haien artean WBA eta titulu linealak 2013tik hona. Hauek baino lehen Wbo eta Ring aldizkarien titullua.\nThe Ring aldizkariaren, Boxeo Transnazionalaren Ranking Elkartearen eta Boxrec webgunearen arabera, Rigondeaux munduko "super gallo" kategoriako boxeolaririk hoberena da.\nOraindik amateurra zenean, bi joku olinpikotan urrezko domina irabazi zuen bere mailan (2000,2004).\nGainera, Kubako txapeldun nazionala izan da zazpi aldiz (2000-2007). Bere karrera profesionalean zehar 17 borroka izan ditu eta guztiak irabazi ditu (haietako 11 K.O.z).\nUrte batzuk beranduago, bere herrialdeko sistemarekin izandako arazo batzuen ondorioz, erretiratu behar izan zen. Boxeolari ezagun askoren arabera mundoko hoberena izatera heldu ahal izan zen, erretiratu ez balitz.\nOrriaren azken aldaketa: 2 iraila 2017, 12:12.


Sarah Kaneren obra mintzagai Arantzazu Fernandezekin - EHAZE\nHitzen Uberanen elkarrizketa egin diote Ganbila bilduman ateratako liburuaz.\nLehenik eta behin, nor da Sarah Kane? Nola aurkeztuko zenioke euskal irakurleari?\nErresuma Batuko 90eko hamarkadan antzerki loraldiko idazlerik ezagunena dugu Sarah Kane; “In Yer Face” izeneko taldeko dramuturgo berriztatzaileena edota “New Brutalism” zeritzon korronteko idazlerik puntakoena. Hori guztia beste era batean ere azaltzea badago, esaterako, Margareth Thatcherren agintaldiko abusua, haserrea eta oinazea oholtzara eraman zituen sortzailea dugu Kane. Zartatuan, Kaneren lehenbiziko lanean, gizartearen konzientzia astindu nahian, eszenatokiko gehiegizko krudelkeria esplizitua errealitatean ematen denaren isla baino ez zela aldarrikatu nahi zuen, betiere, biktimek pairatzen duten biolentzia erakusten zein manera teatral berriak garatzen. 4.48 Psikosian, haren azken testuan, bi ezaugarri horiexek betetzen badira ere, poetikotasunaren dentsitateak gora egiten du nabarmen. Bi antzezlanetan ikusleak hunkitu nahi zituen, emozionalki mindu, hausnarketako bidean jar zitezen baina ez arrazonamenduak bultzatuta baizik eta emozioek sortzen duen gupidak aktibatuta.\nHorretaz gain, Sarah Kane asko sufritutako pertsona zela gehituko nuke, depresioaren kontrako borrokan urteak eman zituela harik eta bere buruaz beste egin zuen arte. Datua soberan ez dagoela uste dut, batez ere 4.48 Psikosia ulertzeko. 1977an jaio eta 1999rako zendu, bizitza laburra baina bost antzezlan nabarmen idazteko nahikoa izan zuen.\nSarah Kane mundu mailan egile erreferentziala dela aipatu izan duzue aurkezpenetan. Zein neurritan da hala eta zergatik?\nEdukiera zein edukia aldatu zituen, normalean antzeztokietara hurbiltzen ez zen jendearen oniritzia lortuz. Ikusle gazteekiko lortu zuen lotura ulertzeko beti gogoratzen ditut, aurrekari gisa, 70 hamarkadatik ezagutu duten punk mugimenduaren sentsibilitate artistikoa, hala nola, arte mailan, 90. hamarkadako Young British Artist taldekoen hautu estetikoa. Kaneren lanaren aldeko publikoa, hasiera batean bederen, ez omen zegoen ikusle burgesaz osaturik baizik teatroan arriskuaren bila nahiz Thatcherismoak sistematik kanporatuak sentitzen zirenek osatzen omen zuten.\nHaren lehenbiziko lanaren estreinaldia, areto txiki baina artistikoki prestigio handikoan, Royal Court up-stairsen, burutu zen. Ikusle gutxiko aforokoa, bai, baina bertako programazioa itzal handikoa dugu. Halerik ere, stablishement-eko kritikak harrera txarra egin zion, batez ere, gordinkeria leporatuta. Bond eta Pinter idazle kanonikoek, berriz, haren kalitatea goraipatu, bere belaunaldiko dramaturgo onena zela errekonozitu eta kritika ofizialak aldatu ziren. Ezaguna bihurtu ahala, Europa osoan Australian nahiz Ameriketan antzezten dituzte haren lanak. Erreferentziala da arestian aipaturiko berrikuntza estetiko eta tematiko ekarri zituelako oholtzara. Erronka da haren antezlanak antzeztea, ausardia behar dute konpaniek. Horren ordez – ondo ateratzen bazaie- izena lortzen dute. Agian horregatik karteldegian behin eta berriro programatzen diren tituluak dira. Zartatua, esaterako, 1995ko estreinaldiko datakoaz gain, 2001, 2006, 2007, 2010ekoak muntatu dituzte.\nKanek ibilbide laburra izan zuen, bost obra denera. Zuek bere ibilbideko lehenengo lana (Zartatua) eta azkena (4.48 Psikosia) aukeratu dituzue bilduma hau osatzeko. Zergatik bi hauek, zer nolako aldea dago bien artean?\nOso berezia iruditzen zait Kanek egiten duena, beti ditu muturreko bi kontrako indar tiraka maneiatzen dituela: alde batetik ankerkeria edota sufrikario itzela antzeztera jotzen du baina bestetik hizkuntza berari darion lirikotasunaren bila joaten da. Ganbilarako bi antzezlanek, Zartatuak eta 4.48 Psikosiak, Kaneren bi alderdi horiek ezaguzteko parada ematen ziguten. Formalki ez dute zerikusirik baina biak ala biak oso “kanetarrak” dira nahiz eta haren lanen arteko kontrasteri dagokienez, kontraste handienekoak izan. Zartatuak luxuzko hotel bateko gelan dagoen bikote batekin hasten da, kanpoan gerra dagoelako susmoa airean dagoela. Momentu batetik aurrera, hasierako eszena iraulita, gerra gela barruan egongo da. Pertsonaiak ez dira batere estatikoak, aldatuz joaten dira sorgin zirkuluan. Borreroa dena biktima bihurtzea ikusten dugu, abusatzailea-abusatua izateko kate hori nonbait eztanda egiten duen arte. Hiru ekitaldiak hiru idazketa estilo esberdinetan daude garatuta. 4.48 Psikosian, aitzitik, testua ez dago pertsonaia bati egokiturik. Bakarrizketa baten itxura du, eta “itxura” esaten dut jakin badakigulako testu hori sikiatriko bateko gaixo, terapeuta eta sendagileren artean banatu izan dituztela hainbat zuzendarik. Gertatzen ari dena, ez dakigu asmazioa, antzezpena ala errealitatea den ala hiru horiek batera. Depresio handi baten egoera deskribatzen digu, 4:48an, gaixoa esna dagoela izaten duen epifania hala nola onazetik askatzeko heriotz-gosea.\nEta zer nolako bilakaera izan zuen egileak tartean, erdiko obretan?\nEsan dudan bezala, alderik handiena Zartatua eta 4.48 Psikosiaren artean ematen da. Phaedra´s loven [Fedraren amodioa] mito klasikoa gure garaira ekarri eta Hipolito bihurtzen du protagonista. Craven [Irrikitan], A, B, C, D izeneko personaien artean txikitan abusoak nozitutako pertsonaia dugu, pederasta beste bat, adibidez. Maitasuna babes gisaren aldeko desesperatua argiagoa da antzezlan horretan. Ezkutuan ematen den indarkeria begi bistara ekartzen du baina tabua deseustatzera baina harago doa. Cleansed eszeneratzeko zailtasunengatik ezaguna ere izateaz gain, maitasunezko haremanetan sor daitekeen muturreko minari buruz ari da. Pertsonaiak, campus bateko gela batean dauden arren, giroak konzentrazio esparruko edota tortura ganbara batena dirudi.\nZuzenean ingelesetik itzuli duzu, frantsesa ere makulu hartuta. Zeintzuk izan dira zuretzat, testu hauek itzultzean, zailtasunik handienak?\nZartatuan hainbat pasartetan sintaxia apurtuta dago, apurtze horrek itzulpena zaildu egiten dizu erabaki behar duzulako nola imitatuko duzun deseraikitze hori. Lexiko mailan, zerbitzari arrazalizatua iraintzeko hiztegi oparoa dute ingelesez, erdarakadak erabiltzeko tentazioa hor nuen beti. Baina horiek baino garrantzi handiagoa du hitz homofonoak erabiltzeko joera duela Kanek, badakizu, belarrira “berdin” edo “antzeko” jotzen dutenak baina esanahi ezberdinekoak direnak.\n4.48 Psikosian intertestualitate maila altua du eta abisatu gabekoa, itzultzailea detektatu behar ditu Bibliako bertsikuloak hor daudela txertatuak. Itzulpenean oineko oharrak ipini ditugu irakurlea ohartarazteko.\nEta zer deskubritu Sarah Kanetaz liburu hau prestatzerakoan, hasi aurretik ez zenekiena?\nOinazea eta ausardia nik uste nuena baina handiagoa zela eta hizkuntzaren jolasean zein ona den. Horretaz gain aipatuko nuek Zartatuaren egiturak liluraturik naukala.\nAntzerki liburugintzan, hala testugintzan nola saiakeragintzan, euskaraz ez da bilduma jarrairik egon Ganbila arte. Aurretik Susa berarena egon zen, 80-90 hamarkadetan, eta Artezblairena ondoren. Horiek esperientziarik luzeenak. Zer garrantzia ematen diozu Ganbilari?\nExajeratutzat joko nauzu baina antzeki mailan hil ala biziko kontua da. Artezblai-koa bukatu ondoren euskal testurik gabe geratu ginen antzerkizaleok. Horregatik Ganbilak ekartzen digunari 0-10 bitartekoan “10” jartzen diot. Memoriari eusteko ahalegina ez ezik antzerki ikasleak zein zaleak badu hor heldulekua. Kulturgintzan zegoen hutsune bat betetzera dator Ganbila, ezta? Sortzaileen akuilu gisa baina baita artxibo moduan ere funtzionatzen du. Gainera, estilo anitzekoa da, oholtza gertatzen denaren isla. Hori dela eta, antzerki garaikidearen “argazkia” ateratzen digu.\nEuskal irakurleak ez du, akaso, aukera handiegirik izan teatro liburuak irakurtzeko. Horren adibide izan daiteke, adibidez, irakurlego zabalerentzat Sarah Kane bezalako egile bat ezezaguna izatea. Erdaretan, berriz, antzerkia ez da salmenta masiboa duen generoa, baina badira espezializatuak diren bildumak eta argitaletxeak, badute bere publikoa, ez soilik antzerki testugintza, antzerki saiakeragintza tradizio handiko liburu mota da. Zentzu horretan, euskaraz dena dago egiteko?\nBai, dena dugu egiteko. Baina ez gara kexaka hasiko. Gure egoera ezberdina da eta horregatik ditugu gure kultura sisteman edo euskal kulturgintzan ditugun “zuloak”. Euskaraz bizitzea zaila da eta antzerkia euskaraz bizitzea zaila dela esatea logika berean sartzen da. Beste alde batetik, euskaraz “berandu” gabiltzala ematen du, eta horrek besteek egindako akatsak ez errepikatzeko parada ematen digu. Guk, kopiatzekotan, imitatzekotan, praktika onenak izango ditugu jomuga. Oso interesgarriak dira, esaterako, “la Uña rota”, “Contintametienes” bezalako editorialak. Beste praktika interesgarria da antzoki jakin batek ekoizten duen antezlanaren argitalpena eskaintzea. Gurean ez da egiten, eta ez da ez horren zaila ezta horren garestia ere.\nZer eskaini diezaioke antzerki testugintzak, edo antzerki saiakeragintzak, batez ere literaturan zaletua den irakurleari?\nLiteraturzalea denak edozein genero irakurtzen duelakoan nago. Kalitate onaren bila ibiltzen bada, antzerkia arloan badu zer irakurri eta Ganbilaren kasuan non aukeratu bildumaren proposamenan oso ezberdinak direlako. Irakurketa klubeetan proba egin dezakete eta Kane, esaterako, irakurri. Joko handia ematen du antzerkia. literatura dramatikoa, irakurtzeak. Eta esan gabe doa jarduera horretan EHAZEtik laguntzeko prest gaudela.\nEta zer, antzerkizaleari?\nAntzerkikizaleok gure ezagutza eraiki nahi baldin bagu idazle kanonikoak ezagututa, Kane irakurri behar dugu nazioartean duen izenagatik. Horrekin batera euskaraz zer sortzen den sakondu nahi badugu Ganbilako testuak heldulekua ditugu. Egun, antzerki ausarteena euskaraz egiten delako ustekoa naiz, elebakarrean, beraz…\nEsan dugu euskaraz asko dagoela egiteko, Sara Kaneren liburua izebergaren puntaren punta litzateke beraz. Zer ikusi nahi zenuke zuk, adibidez, euskaraz publikatua etorkizunean?\nDavid Mameten 2012ko The Anarchist [Anarkista] ikusi nuenean izugarrizko testua iruditu zitzaidan, bereziki, gurean ezagutzeko. Robert Lepage oso gustokoa dut eta Kane itzultzean haren Playing Cardsekin akordaten nintzen. Wadji Mouawaden lanak ere itzuliko nituzke eta baita Koltès-senak zein Norénenak. Baina nire zerrenda luzea da oso. Ez nuke utziko Kate Tempest-en baten bat edo Susan Lori Parks-en Venus itzuli gabe. Eta nire proposamenak ingelesez edota frantsesez izan ez daitezen Lluïsa Cunillé, katalanaren lanaren bat itzuliko nuke, Barcelona, mapa d’ombres edota Après moi, le déluge. Hala ere “publikatua” baino “antzeztua” ikusi nahi nituzke.\nAmaitzeko, aukeratuko zenuke liburu honetatik zuretzat bereziki esanguratsua den Sarah Kaneren aipu bat?\n“Argia gogoan izan eta argian sinetsi” esapidea 4.48 Psikosian mantra baten antzekoa zen niretzat. Kontua da Tibetarren Hildakoen Liburuko esaldia dela, hiltzear daudenei esaten dietena heriotz prozesua hobeto pasa dezaten. Osasun mentaleko arazoengatik ospitaleratua dagoen ahots teatralari aditzen diogu esapide hori. Gaixotasunak sufrikario itzela nozitzen du eta baita aluzinaziok ere. Mistizismoarako parada ederra. Horregatik gaixoa martirrarekin identifikatzea ez da batere zaila, batez ere Testamendu Zaharreko aipu ugari aurkitzen ditugulako testuan, hitzez hitzekoak, protagonistaren diskurtsoan txertaturik. Agian, gaur eguneko gizartearen santuak ditugu depresio larria pairatzen dutenak, euren buruaz beste egin nahi dutenak. Argia mirarien sinboloa zein ulermenarena da. Argitu, ulertu, gauza bera dugu. Antzezlaneko ahotsak, bere egoera ulertuta hil nahi du bere burua oinazetik askatzeko, “Argia gogoan izan eta argian sinetsi” esaldiarekin ere “ikusi” egiten nuen gaixoari gelako behatxuloa irekitzen zitzaionean argiak zer esan nahi zuen, laguntza zein tortura medikoa.\nAdmin 2021-06-11 2021-06-11\nOiartzungo euskarazko antzerki programazioa martxan


Gaur Korrika-transmedia elkarlan proiektua aurkeztu da Euskarabildua jardunaldian. Multimedia produkzioaren gako komunikatibo eta teknologikoak aztertzeko burututako jardunaldian Korrikatrans bideoaren bidez azaldu da gure esperientzia. Eskerrik asko Argia gure proiektua zuekin partekatzeko aukera luzatzearren. Info + : www.euskarabildua.com…[ read more ]\nMultimedia Komunikazio EHU/UPV-EITB unibertsitate masterraren edizio berri bat amaitu da gaur. Bertan, hainbat ikaslek Korrika-transmedia proiektua hartu dute ardatz master amaierako lanak burutzeko. Aurtengo Korrika 18n bizitako esperientziatik abiatu dira Ugaitz Alegria, Janire Diaz eta Naiara Uranga beraien master amaierako lana osatzeko eta azterketa mamitsuak utzi dizkigute komunikazioaren erabilera, ardaztea eta aplikazioa aztergai hartuta. Horra …[ read more ]\nbideo interaktiboa, mozilla, mozilla popcorn, tutoriala\nBideo interaktiboak sortzeko Youtube tresna izan genuen mintzagai atzo. Gaur, aldiz, beste tresna batekin gatoz: Mozilla Popcorn. Mozilla Popcorn hainbat edukiz hornitutako bideoak sortzeko bideo editorea da. HTML5 mintzairadun web aplikazio hau, 2012ko Mozilla Festivalean aurkeztu zuten blogari zein web erabiltzaileentzako tresna apropos bezala. Bere bereizgarria erraztasuna da, aukera asko eskaintzen dituen editore intuitibo eta …[ read more ]\nbideo interaktiboa, turoriala, youtube, zuloak\nBideo interaktiboak sortzeko dozenaka tresna daude. Gaurkoan Youtube sarearen interaktibitate aukerez mintzatuko gara. Ba al dakizu nola sortzen diren bideo interaktiboak Youtube erabilita? Egun ez da nahiko bideo bat egite hutsarekin, bideoak bereizgarriak behar ditu; bai edukian eta baita forman. Eta nola ez, egungo erabiltzaileen kontsumo joerekin bat egin beharra dauka. Interaktibitatea bat dator bizi …[ read more ]


'Tomboy' filma gaur, eguena, uztaileko kultura egitarauari agur esateko - Aretxabaleta - 2020-07-30 - Goiena.eus\n'Tomboy' filma gaur, eguena, uztaileko kultura egitarauari agur esateko\nMirari Altube 2020-07-30 15:19\n[AZKEN ORDUKOA] Bertan behera utzi dute film emanaldia eguraldi txarragatik.\nHemengaz ekimenak uztailerako antolatutako egitarauari agur esango diote gaur, eguena, Tomboy (Frantzia, 2011) filma ikusita. Udaletxeko lorategian izango da, 22:00etan; debalde izan arren emanaldia plaza kopurua mugatuko dute.\nUztailerako zehaztutako egitarauaren barruan eguenak zinemari eskaini dizkiote eta gaur izango da azken film emanaldia. Mutil izaera hartuko duen Laure hamar urteko neskatoaren istorioa dakarren Tomboy film frantziarra eskainiko dute; hainbat sari jasotako pelikula da Celine Sciammak zuzendutakoa.\nZinemarekin batera hainbat kontzertu eta bertso musikatu saio bat eta dantza emanaldi bat ere eskaini dituzte uztailean, Loramendiren gidaritzapean hainbat elkartek antolatu duten egitarauaren barruan.


All Greens of Vitoria-Gasteiz (Green Capital 2012): Ezagutu eta dasta ezazu zure hiria - HAZI. Landa, Itsasertz eta Elikagaien Sustapenta. Desarrollo Rural, Litoral y Alimentario\nHasiera | Berriak | All Greens of Vitoria-Gasteiz (Green Capital 2012): Ezagutu eta dasta ezazu zure hiria\nHiri bat dastatu, ukitu eta usaintzea, eta aldi berean, bere paisaia, kultura eta ondarea zaintzea, posible al da? Bai, tokiko sasoiko produktuek erakutsiko dizute nola... datorren asteburutik aurrera ikusi ahal izango duzu, Gasteizko Udalak eta HAZI korporazioak antolatutako All Greens of Vitoria-Gasteiz izeneko proiektuaren barne antolatu diren jardueretan.\nUstiategietara bisitaldi programatuak egingo dira, baita gastronomia-tailerrak ere; jarduera horien bitartez, tokiko nekazaritza eta elikadura-produktuen aberastasuna ezagutzeaz gain, horiek elikagai gisa eta bestelako funtzio gisa ematen digutena ezagutu ahal izango duzu: ingurumena, paisaia, ondarea, kultura, osasuna, lurraldearen kohesioa mantentzen laguntzen dute...\nAsteburu honetan, irailaren 29an, larunbata, zure inguruko nekazaritza eta elikadura-ustiategietara programatutako hiru bisitaldi programatuen lehena egingo da. Bisitaldietako gida eta protagonista baserritarra izango da, nekazaria bera, bere lanaren eta bizimoduaren garrantzia azalduko digu, eta horrez gain, sasoiko produktuen dastaketa bat ere eskainiko digu.\nAll Greens of Vitoria-Gasteiz ekimeneko udazken-neguko eskaintza osatzeko, hiru gastronomia-tailer egingo dira, Luis Plágaro arabar sukaldariaren zuzendaritzapean: bertan, tokiko sasoiko produktuak erabiliz, zenbait plater egiten erakutsiko digu.\nJarduera hauetakoren batean parte hartu nahi izanez gero, esteka hauetako batean izena eman dezakezu:\nUstiategietara bisitaldia egiteko izen-ematea\nInformazio gehiago nahi izanez gero, deitu 945 00 32 08 telefono-zenbakira.\nJarduera horien kartela ikusi nahi baduzu, egin klik hemen.\nHurbilagoa, zaporetsuagaoa, hobeagoa: Hazi + Plágaro + 220º


ORDENAGAILUAREN PANTAILAN SARRERA EZ DA ONARTZEN? HEMEN 3 LAN-IRTENBIDEAK - LEUNA\nOrdenagailuaren pantailan sarrera ez da onartzen? Hemen 3 lan-irtenbideak\nEtorri egoera batera, azken windows eguneratu ondoren Windows logoa kargatzeko ikono batekin agertzen den bitartean eta pantaila hutsik geratzen da eta esaten du Sarrera ez da onartzen . Edo batzuetan, joko-pantaila bat irekitzen saiatzen ari zaren bitartean, beltzez geratzen da Sarrera ez da onartzen mezu batekin. Normalean, mezu hau Sarrera ez da onartzen esan nahi du nolabait zure bereizmena zure monitore/pantailan onartzen ez den bereizmen batean ezarri dela. Horrek, batez ere, Pantaila kontrolatzaile zaharkitua edo hondatuta dagoelako, VGA kable akastunagatik, Pantailaren bereizmen okerreko konfigurazioagatik edo arazoa jokoak jolasten ari zaren bitartean gertatzen bada, litekeena da egungo Windows bertsioarekin bateragarria ez izatea.\nKonpondu sarrera ez da onartzen Windows 10-n\nOnartzen ez den arazo-sarrera honekin ere borrokan ari bazara eta onartzen ez den Monitorearen sarrera-arazoa nola konpondu aztertzen ari bazara, leku egokira iritsi zara. Hemen Windows 10, 8.1 eta 7-en sarrera onartzen ez den arazoa konpontzen duten 5 irtenbide aplikagarrienak bildu ditugu.\nLortzen ari bazara sarrera ez da onartzen Jolasetan saiatzen ari zaren bitartean, ziurrenik bateragarritasun arazoengatik izango da.\nEgin klik eskuineko botoiarekin jokoaren konfigurazio fitxategian eta egin klik gainean ‘jabetza’.\nEgin klik gainean 'bateragarritasuna' fitxa eta markatu laukia 'Exekutatu programa hau bateragarritasun moduan' eta hautatu Windows 7/8/8.1 sistema eragilea goitibeherako menuan.\nEgin klik 'Aplikatu' eta egin klik 'ADOS' eta exekutatu fitxategia instalatzeko.\nEgiaztatu VGA kablea behar bezala konektatuta\nLehenik eta behin, itzali ordenagailua eta egiaztatu VGA kablea, behar bezala konektatuta dago PCan eta Monitorearen VGA atakan. Gainera, ahal izanez gero, saiatu beste VGA batekin\nOharra: Zure ordenagailuan txartel grafiko bat instalatuta baduzu, ziurtatu VGA kablea txartel grafikoaren VGA atakara konektatu duzula, ez ordenagailuaren VGA atakara.\nAldatu zure bereizmenaren ezarpenak Modu seguruan\nPantaila normala lortu ezin duzunez, Windows-ek pantaila beltza erakusten du errore-mezuaren sarrera onartzen ez duena. Horrek Windows-en abiarazi egiten du. Modu segurua , ondoren, saiatu bereizmen onenaren pantailaren ezarpenak aldatzen.\nWindows modu segurua abiarazteko, instalazio-euskarritik abiarazi behar duzu (ez baduzu, egiaztatu nola sortu Windows 10-ren USB/DVD abiarazgarria). hemen)\nSaltatu lehen instalazio-pantaila, ondoren egin klik zure ordenagailua konpontzen, ondoren Arazoak konpontzea eta, ondoren, Aukera aurreratuak.\nOndoren, joan Aukera aurreratuak atalera eta egin klik Hasierako ezarpenak. Abiarazteko ezarpenetan, egin klik Berrabiarazi. eta sakatu F4 abiarazteko Modu segurua .\nWindows modu seguruan abiarazten denean, sistema gutxieneko eskakizunekin, egin klik eskuineko botoiarekin mahaigainean eta hautatu Bistaratzeko ezarpenak .\nEta Aldatu du ebazpena .\nOharra: Gomendatutako bereizmena ez den bereizmena aldatzen saiatu zaitezke funtzionatzen ez bazuen. Gomendatzen da bereizmen baxua aukeratzea eta gora egitea, zurekin egokiena zein den zehazteko.\nOrain egin klik pantailaren ezarpen aurreratuak estekan.\nPantaila aurreratuen ezarpenen leihoan, bilatu monitorearen arazoan sarrera onartzen ez duen monitorearen izena.\nEgin klik Bistaratzeko egokigailuaren propietateak pantailarako.\nJoan Monitorea fitxara.\nMugitu behera Pantailaren freskatze tasara.\nAukeratu gomendatutako tasa zure monitorearen goitibeherako menuan.\nZiurtatu Ados sakatu duzula aldaketak gordetzeko!\nHorren ondoren, berrabiarazi leihoak normal abiarazteko eta egiaztatu onartzen ez den sarrerako arazoa konponduta.\nEguneratu pantaila kontrolatzailea\nBerriro ere gailu-kontrolatzaileak falta edo hondatuta egoteak (batez ere monitorearen kontrolatzailea eta txartel grafikoaren kontrolatzailea) Sarrera ez onartzen den errorea eragingo du. Beraz, zure gidariak eguneratuta eta egoera ezin hobean mantentzea gomendatzen da; bestela, behar duten moduan lan egiteari uko egiten diote eta hona ekarri zaituen bezalako arazoei aurre egiten diezu.\nOraingoan abiarazi modu segurua sarearekin (Internet erabili ahal izateko azken kontrolatzaileen softwarea deskargatzeko)\nIreki Gailu-kudeatzailea hasierako menuko bilaketan devmgmt.msc erabiliz.\nZabaldu pantaila kontrolatzailea eta kokatu zure txartel grafikoa zure ordenagailuak erabiltzen dituen gailuen zerrendan.\nMesedez, egin klik eskuineko botoiaz kasuan kasuko hardware piezan eta aukeratu bere kontrolatzailea eguneratzeko aukera.\nUtzi Gailu-kudeatzaileari beharrezko kontrolatzaile-softwarea linean bilatzen.\nEgin prozedura bera monitorearen kontrolatzailearekin, eta utzi windows-i zuretzako kontrolatzaile-software onena detektatzen eta instalatzen.\nPantaila kontrolatzailea eskuz ere egunera dezakezu fabrikatzailearen webgunetik azken kontrolatzaile grafikoa deskargatuz eta ordenagailuan instalatuz.\nBerrabiarazi ordenagailua, instalatu berri diren kontrolatzaileak konpon daitezen eta behar bezala funtzionatzen hasteko.\nIrtenbide hauek Windows 10 pantailako sarrera-arazoa konpontzen lagundu al dute Sarrera ez da onartzen? Esan iezaguzu beheko iruzkinetan,\nNola konpondu Ez dago Interneteko konexiorik, zerbait gaizki dago proxy zerbitzariarekin.\nMicrosoft Edge arakatzailea motel doa? Hemen nola konpondu eta azkartu .\nNola konpondu sareko baliabidea erabilgarri ez dagoen Windows 10\nEbatzita: Windows 10 errore larria zure hasierako menua ez dabil.


Txipen krisia aztergai "Teknopolis" saioan, abenduaren 18an eta 19an\nTxipen krisia aztergai, "Teknopolis" saioan, asteburuan\nIndustriak duen arazo teknologiko honi buruz aritzeko Lander Beloki eta Iban Barrueta Mondragon Unibertsitateko bi aditu elkarrizketatuko dituzte.\nTxip baten irudia. Argazkia: EITB MEDIA\n2021a koronabirusak, klima larrialdiak eta txipen krisiak markatutako urtea izan da. Azken honek eragin handia izan du industrian eta dagoeneko ikusi ditugu etenaldiak produkzioan automobilgintza-alorreko lantegi handienetan, eta arazoak gailu informatikoen horniketan. 2021eko udazkenean indarra hartu zuen txipen krisiak eta, adierazle guztien arabera, 2022an krisiak segida izango du. Egoera horren atzean dauden gakoak ezagutuko dituzte "Teknopolis" saioan Mondragon Unibertsitateko bi aditurekin: Lander Beloki Enpresagintza fakultateko dekanoa da eta Iban Barrutia Elektronika eta Informatika departamentuko ikertzailea. Bakoitzak bere alorretik txipen ekoizpenaz eta merkatuaz hitz egingo dute.\nKrisiak krisi, 2021a urte emankorra izan da zientziari dagokionez eta urtearen errepasoa egingo dute "Teknopolis" programan. Pandemia tarteko, txertaketa masibo baten testigu izan gara. Mundu mailako zientzialari eta ikertzaileek buru-belarri jarraitu dute covid-ari aurre egiteko bideak jorratzen. 2021ak, ordea, gehiagorako eman du. Adibidez, Perseverance ibilgailuak guztion begiak Marten jarri ditu, eta Euskal Herriko ikertzaileak natura ikertzen eta energia berriztagarriei ateak zabaltzen ikusi ditugu.\nBukatzeko, Sarean atalean gabonetako izarrak, zuhaitzak eta argiak bilatuko dituzte. Badakizu munduko gabonetako zuhaitz handiena non jartzen duten? Eta astronautek nola ospatzen dituzten Eguberriak? Familia bazkari-afarietako pertsonaien sailkapen bitxi bat ere topatu dugu, ea horietako nor zaren zu.\n"Teknopolis" larunbatetan izaten da ikusgai 13:30ean ETB1en eta igandeetan, 13:40ean, ETB2n. Bi emanaldiak eitb.eus-en ere jarraitzeko aukera izaten da.


Guri buruz - Ganzhou Beauty Quotient Medical Technology CO. Ltd.\nDeitu iezaguzu: 86-13522140037\nBotatzeko Mediku Babeseko Bata\nProduktu kimiko erresistenteak eta botatzeko zorroa\nBotatzeko txanodun maleta\nMediku isolamendu kirurgikoko bata\nAAMI 3. mailako isolamendu bata\nAMMI 2. mailako isolamendu bata\nNov ehundutako isolamendu kirurgikoko bata\nErizaintzako isolamendu bata\nMediku Laborategiko Kirurgiko bata\nHortz Medikuaren Isolamendu Bata\nMahuka motzeko isolamendu bata\nErabili eta botatzeko zirujau txanoa\nEhundutako Txano Bouffant\nBota medikoa estaltzeko\nBotatzeko oinetako estalkia\nErabili eta botatzeko Maskara Kirurgikoa\nErabili eta botatzeko aurpegiko maskara medikoa\nHaur Aurpegi Maskara\nHautsik gabeko nitrilo eskularruak\nErabili eta botatzeko PVC eskularruak\nBezeroei produktu praktikoak eta kalitatezko zerbitzuak eskaintzeko konpromisoa hartu dugu\nMESON MEDICAL teknologia handiko fabrikazio enpresa bat da, botikako produktu medikoak eta ekipamendu iraunkorrak ekoizteko eta merkaturatzeko konpromisoa hartzen duena I + Gn, babes medikoa, errehabilitazioko erizaintza, fisioterapia eta botatzeko azterketa, etab.\nMESON MEDICALek Amerikako, Europako, Asiako eta Afrikako 100 herrialde eta eskualde baino gehiagora esportatu ditu produktuak, produktu praktikoak eta kalitate handiko zerbitzuak eskaintzen dizkie ia 10.000 bezeroei.\nMESON MEDICALek 100.000 mailako produkzio garbiko tailerrak, 10.000 mailako laborategi estandarizatuak eta eskala handiko esterilizazio ekipamendu aurreratuak ditu. Jendearen fluxuaren eta logistikaren kudeaketa estiloa zorrotz ezartzen du\ndesbideratzea, ekoizpen segurua eta garbia, esterilizazio osoa, ikuskapen automatiko aurreratua eta proben gaitasunak produktuaren kalitatea segurua eta fidagarria dela ziurtatzen dute eta ospitaleko arreta kirurgikoa eta pertsona arruntak babesteko hainbat produktu eta hornidura mota eskaintzen dituzte.\nMeson Medikuntza Kultura\nGizakiaren osasuna zerbitzatzeko, gizakiaren jakinduria kristalizatuz\nBotikako produktu medikoen eta ekipamendu mediko iraunkorren I + G, ekoizpen eta merkaturatzearen aldeko apustua egitea\nEutsi kalitateari Etengabeko berrikuntza\nOsotasuna, lan gogorra, profesionaltasuna, talde lana, bezeroen lorpena\nKonpainiak kalitate sistema egokia ezarri du "gailu medikoen ekoizpenaren kalitatea kudeatzeko zehaztapenekin" bat etorriz. MED MED KALITATEAREN KUDEAKETA MEDIKU GAILUEN EKOIZPENAREN》 ， eta funtzionamendu eraginkorra mantendu du. Ekoizpen-instalazioak, ekipoak, giza baliabideak eta beste baliabide batzuek produktuen produkzio-eskakizunak betetzen dituzte, eta kontratazioen, ekoizpenaren kontrolaren, ikuskapenaren eta bestelako loturen kontrola erabatekoa eta eraginkorra da.\nBQ Laboratory-k liderra hartu du produktu berrien garapena eta aplikazioen merkatu ikerketak konbinatzean eta kalitate handiko produktu berritzaileak hornitu ditu merkatu mediko, osasungarri eta zibiletarako. Ikerketa eta garapen alfonbra gisa goraipatzen da.\n100.000 maila tailer antzua\n10000 mailako mikroorganismoen detekzioa\nHautsa kentzea aireko dutxako gelan\nEtileno oxidoaren esterilizazioa\nEman bezeroei produktu seguruak\nKalitatearen bermea:Kalitate kudeaketari garrantzi handia eman eta kalitatea bermatzeko sistema zorrotza ezarri produktuaren diseinua, I + G, ekoizpena, salmentak eta zerbitzuaren prozesu guztirako. Kalitatea eta segurtasuna kudeatzeko sistemaren etengabeko hobekuntza produktuen kalitatea bermatzeko. Onartu kalitatea kudeatzeko tresna aurreratuak, 5 S kudeaketa, produktuaren zero akatsen bila